MINISTAR RAJČEVIĆ VUKANOVIĆU: U Srpskoj ne posjeduješ ''diplomu'' - imaš samo srednju školu! (video) :: Dešavanja u Bijeljini ::\n26. May 2022. / 18:51\nMINISTAR RAJČEVIĆ VUKANOVIĆU: U Srpskoj ne posjeduješ ''diplomu'' - imaš samo srednju školu! (video)\nMinistar za naučnotehnološki razvoj, visoko obrazovanje i informaciono društvo u Vladi Republike Srpske Srđan Rajčević donio je danas u Narodnu skupštinu Republike Srpske sve svoje diplome i pokazao ih poslanicima i javnosti.\nRajčević je pozvao poslanike PDP i SDS Jelenu Trivić i Nebojšu Vukanovića da priđu govornici i pokazao im diplomu CITY College Univerziteta u Šefildu, gdje je stekao kvalifikaciju Bachelor of Computer Science, diplomu Pravnog fakulteta Univerziteta u Banjaluci, kao i diplomu magistra poslovno-pravnih nauka.\n"Gospodine Vukanoviću, mogu za Vas da napravim i izložbu svojih diploma, da obilazite štand, vjerujem da ćete dosta vremena izgubiti. Ali, znate šta hoću – pošto sam prihvatio Vaš izazov, prihvatite i Vi moj. Gdje ste i kada obavili priznavanje vaše visokoškolske kvalifikacije koju ste stekli u Nikšiću, u Crnoj Gori? Ne sumnjam da ste je stekli, ali moraćete reći gdje ste uradili nostrifikaciju", rekao je Rajčević i dodao da je on svoju diplomu nostrifikovao u Republici Srpskoj.\nRajčević je naglasio da će Vukanović morati to da objasni zato što formalno-pravno, bez obzira što je svoju diplomu stekao u Crnoj Gori, u Republici Srpkoj je ne posjeduje.\n"Ako niste to uradili, Vi, gospodine Vukanoviću, imate srednju stručnu spremu", rekao je Rajčević.


Tiodorović: U posljednjih 10 dana HOSPITALIZOVANA DVA DJETETA uzrasta do 10 godina u Nišu!\nMi svoje obaveze iz Kluba srpskog naroda savjesno izvršavamo\nMilorad Dodik radi 25 sati na dan – Drugi spavaju ili im cjelovita BiH nije prioritet?\nVlada FBiH može prihvatiti 7 od 13 zahtjeva rudara\nIzetbegović: Trebali bi se složiti o budućnosti, bojim se da ćemo se za 10-ak godina, ako se ovako nastavi…\nSRAMOTA! NEVJEROVATNO – radnici u Elektroprivredi protestuju zbog “neutemeljenih” zahtjeva rudara\nDodikov sastanak sa Putinom podsjeća na Kadijevićeve posjete Rusiji pred agresiju na Bosnu i Hercegovinu\nVraćao se sa svinjokolja, pao na nož i preminuo\nUstavni sud o Buku Bijela, (ne)sposobnosti Milorada Dodika, hidžabu u OS BiH…\nYou are at:Home»Vijesti»Tiodorović: U posljednjih 10 dana HOSPITALIZOVANA DVA DJETETA uzrasta do 10 godina u Nišu!\nBy ameldin\t 5. Decembra 2020. Nema komentara\nOd 32 deteta uzrasta do 10 godina kojima je, prema podacima niškog Doma zdravlja potvrđen kovid, dva su bila hospitalizovana, a nijedno nije imalo težu kliničku sliku, kaže epidemiolog Branislav Tiodorović. On još kaže da deca tog uzrasta retko oboljevaju i nisu prenosioci, a da su izuzeci veoma retki.\nPrema rečima Tiodorovića, od ukupnog broja kovid pozitivne dece uzrasta do 10 godina, 31 virus je preneo neko od ukućana, a težih simptoma nije bilo, pišu “Južne vesti”.\nKaže da to ide u prilog činjenici koja je potvrđena u svetskoj naučnoj literaturi, da deca tog uzrasta izuzetno retko oboljevaju i da nisu prenosioci.\nPodsetimo, prema podacima Doma zdravlja, u pedijatrijskoj kovid ambulanti je za nešto više od nedelju dana pregledano 331 dete, a ispostavilo se da je njih 68 pozitivno na koronu, od toga 32 uzrasta do 10 godina.\nKao jedan od medicinskih razloga zašto mlađi osnovci nisu prešli na onlajn nastavu epidemiolog i član Kriznog štaba Branislav Tiodorović je naveo da deca do 10 godina nemaju dovoljno receptora koji je neophodan da se virus veže za ćeliju. Prosvetnim radnicima, kaže, izražava zahvalnost i divljenje za njihov rad u obrazovanju koje je “jedan od najvažnijih stubova društva koje želi da stremi prosperitetu”.


FIXIT 222 Aerogel Visokoefikasan toplotno-izolacioni malter\nEnergetska obnova zgrada, pre svega obnova spoljašnjeg omotača zgrada, jedan je od glavnih izazova u procesu ostvarivanja ciljeva u cilju zaštite klime. Samo u Nemačkoj potrebno je renovirati više od 19 miliona zgrada. Dodatna, otežavajuća okolnost su postavljena ograničenja kada je reč o toplotnoj izolaciji fasada objekata koji se smatraju spomenicima kulture. Upravo za tu vrstu zahteva razvijena je jedinstvena alternativa konvencionalnim metodama toplotne izolacije zgrada - Fixit 222 Aerogel visokoefikasan toplotno-izolacioni malter. Fixit 222 Aerogel, prvi toplotno izolacioni malter te vrste na svetu, kombinuje svojstva mineralnih krečnih maltera sa prednostima visokoefikasnog izolacionog materijala ssa koeficijentom toplotne provodljivosti λD 0,028 W/mk.\nRad na daljinu – ušteda od oko 37,5 tona CO2\nRad na daljinu –ušteda od oko 37,5 tona CO2\nAko pretpostavimo da emisija CO2 za putovanje od kuće do posla iznosi 150 grama po kilometru, u Njemačkoj je tijekom šestomjesečnog perioda emisija štetnih plinova smanjena za\n37,5 tona samo temeljem odluke da naši zaposlenici rade od kuće. Osim toga, značajno je smanjen broj službenih putovanja koja se danas često zamenjuju video-konferencijama.\nEkološko, ekonomično, održivo\nZavršni malteri FIXIT GRUPPE zadovoljavaju najviše standarde u pogledu vizualnog oblikovanja, sigurnosti i trajnosti. Već više od 100 godina, završni malteri sinonim su za trajnost i bezvremensku lepotu. Njihove komponente, kao što su beli kreč i beli cement, su ekološki prihvatljivi, jedinstveni i bez premca u Evropi i izazivaju znatno manje emisija od ostalih građevinskih materijala. FIXIT GRUPPE svom asortimanu nudi sertifikovane krečne maltere koji se već dugi niz godina uspešno primenjuju na tržištu. Različite strukture, nijanse i granulacije garantuju upečatljiv i individualan dizajn konačnog izgleda objekta, a mineralni sastav materijala, visoku difuzionu otvorenost. Jednostavna ugradnja i odličan odnos cene i kvaliteta završnog maltera čine ga omiljenim elementom ekonomičnog estetskog oblikovanja unutrašnjih zidova i fasada.\nEkonomična rekultivacija - rudnici gipsa Enntemoos\nFIXIT AG se 2008. Švajcarskoj Konfederaciji obvezao da kontinuirano smanjuje emisije CO2 i održivo upravlja eksploatacijom sirovina. Rekultivacija bivšeg rudnika gipsa Enntemos je izuzetan primer uspešne 20-godišnje saradnje sa kompanijom oeko-b koja prati i nadgleda ceo ovaj projekat. Nakon prestanka eksploatacije gipsa, pokrenut je projekat kontinuirane rekultivacije crpnih zona. U cilju zaštite od erozije zemljišta i klizišta, lokalitet je prvenstveno pažljivo obezbeđen i pošumljen, a u cilju podsticanja pejzažne i ekološke raznovrsnosti uređene su prostrane livade na pogodnim mestima koja se mogu koristiti u poljoprivredne svrhe.


Poslanici pitaju o nameštanju utakmica, podsticajima stočarstvu, mineralnoj vodi...\nIzvor: Radio Televizija Vojvodine, 20.Apr.2021, 10:46\nSkupština Srbije nastavila je danas rad, a poslanici pre razmatranja amandmana podnetih na set zakona iz oblasti energetike i rudarstva postavljaju pitanja Vladi Srbije i državnim institucijama.\nNa Predlog zakona o izmenama i dopunama Zakona o energetici podneto je 10 amandmana, na Predlog zakona o korišćenju obnovljivih izvora energije osam, Predlog zakona o izmenama i dopunama Zakona o rudarstvu i geološkim istraživanjima 14, a na Predlog zakona o energetskoj efikasnosti >> Pročitaj celu vest na sajtu Radio Televizija Vojvodine << i racionalnoj upotrebi energije 13.\nTandir: Da li je MUP utvrdio istinu o nameštanju utakmica?\nPoslanik Stranke pravde i pomirenja Samir Tandir pitao je danas Ministarstvo unutrašnjih poslova i Ministarstvo za omladinu i sport o dopisu koje je uputila UEFA-a u vezi sa nameštanjem utakmica fudbalske Super lige.\nOn je podsetio da se jedan dopis UEFA odnosi na utakmicu Novi Pazar - Proleter.\n"Prema informacijama do kojih je moguće doći, toj organizaciji (UEFA) je skrenuta pažnja da su se desile velike uplate na kladionicama. Ako se ispostavi da je sve to tačno, to bi bila velika bruka i imala bi međunarodni karakter", rekao je Tandir u Skupštini Srbije.\nMarković: Pojedini mediji vode kampanju protiv Vučića\nPoslanik sa liste "Aleksandar Vučić - za našu decu", Aleksandar Marković, izjavio je danas da je na delu snažna kampanja pojedinih medija protiv predsednika države Aleksandra Vučića, Vlade i funkcionera Srpske napredne stranke.\nMarković je kazao da tu kampanju predvode mediji, kako je rekao, tradicionalno bliski Draganu Đilasu.\n"U toj kampanji više nije važno ni koja tema je u pitanju, jer oni će bukvalno svaku temu iskoristiti za napad na Vučića. I nabavku vakcina i privlačenje direktnih stranih investicija i ulaganje u naoružanje i Vojsku Srbije", rekao je Marković.\nKaže da je tim medijima potpuno nebitno šta je tema ili da li je to dobro za građane i državu, te da je samo bitno da čitav narativ bude negativan.\n"Sada im smeta postavljanje spomenika despot Stefanu Lazareviću u Beogradu. Sada im to ne valja. Prvo su napadali spomenik Stefanu Nemanji pa danas napadaju spomenik despot Stefanu Lazareviću", naveo je Marković.\nMarković smatra da se takođe politizuje i tema zaštite životne sredine.\n"Ako ste se pitali šta stoji iza te kampanje, odgovor je da se umanji značaj svakog rezultata koji je Srbija do sada postigla po bilo kom pitanju. Kada ne mogu argumentima da ospore ono za šta čitav svet odaje priznanje Srbiji onda imamo kampanju laži i besmislica", ocenio je Marković.\nO podsticajima stočarstvu, flaširanju vode\n"Da li je utvrđen krajnji rok do kada Ministarstvo planira da isplati podsticaje u potpunosti", pitao je Fremond.\nPoslanica Socijalističke partije Srbije Nina Pavićević pitala je Ministarstvo privrede da li može da podstakne proizvodnju prirodne mineralne vode "Milan Toplica" kako nadaleko poznata voda ne bi oticala u reku.\nSkupština Srbije nastavila je rad, a poslanici pre razmatranja amandmana podnetih na set zakona iz oblasti energetike i rudarstva postavljaju pitanja Vladi Srbije i državnim institucijama. . Poslanik Stranke pravde i pomirenja Samir Tandir pitao je Ministarstvo unutrašnjih...


SDP poziva sve parlamentarne stranke da se što hitnije krene u izmjenu Izbornog zakona, kako bi se uvela opcija vanrednih izbora, koja jedina može riješiti aktuelnu, ali i sve potencijalne situacije ovakvog tipa\nNa održanoj sjednici Predsjedništva Socijaldemokratske partije BiH razgovarano je o nizu aktuelnih političkih tema s posebnim akcentom na svjesno prouzrokovanu krizu vlasti kojoj se ne nazire kraj, te modusima koje bi mogli dovesti do promjene stanja. Predsjedništvo Socijaldemokratske partije BiH smatra da lideri nacionalističkih stranaka, koje očigledno ne žele formirati vlast na državnom i federalnom nivou i kojima odgovara takvo stanje, moraju prestati igrati sa građanima ove države, saopćeno je nakon sjednice Predsjedništva SDP-a.\n“Pod izgovorom zaštite državnih i nacionalnih interesa vodi se beskrupulozna političko-interesna borba u kojoj ispaštaju građani svih nacija i orijentacija. Političke borbe za fotelje i nastupi nacionalističkih lidera u javnosti potpuno zanemaruju da je u proteklim mjesecima svaki građanin ove države morao obezbijediti sredstva za puku egzistenciju, a da izabrani predstavnici nijednim primjerom nisu pokazali niti trun zanimanja za život običnog čovjeka. Neuspješne sjednice Predsjedništva BiH i parlamenata samo su najvidljiviji, pored niza drugih zakočenih procesa na drugim razinama vlasti, dokaz da ne postoji volja da Bosna i Hercegovina krene naprijed, te da do bilo kakve vrste kompromisa neće doći. Jedino rješenje jeste prepustiti građanima da ponovo biraju predstavnike, koji će više brinuti o njihovim potrebama, što se pokazalo mogućim tamo gdje SDP ima uticaj kroz BH blok.\nSDP poziva sve parlamentarne stranke da se što hitnije krene u izmjenu Izbornog zakona, kako bi se uvela opcija vanrednih izbora, koja jedina može riješiti aktuelnu, ali i sve potencijalne situacije ovakvog tipa.\nNa sjednici je razmatrana i informacija o istupu dijela Kluba SDP-a u Predstavničkom domu Parlamenta FBiH. Navedeni su pozvani da vrate svoje mandate, a ukoliko to ne urade, bit će pokrenute procedure za zaštitu SDP-a, aktivirajući ugovore koje su potpisali svi partijski zastupnici i poslanici.\nČlanovi Predsjedništva također smatraju da bi se ovakve situacije trebale što prije spriječiti izmjenama zakonskih rješenja, jer se ovakvim potezima narušava izborna volja građana. Na kraju, zaključeno je da lični interesi nekoliko pojedinaca ne mogu narušiti ideju SDP-a koja je preživjela 110 godina.


CIA DOŠLA DO ZAKLJUČKA DA JE UBISTVO KHASHOGGIJA NAREDIO SAUDIJSKI PRESTOLONASLJEDNIK, SAUDIJCI NEGIRAJU — Bosnjaci.Net\nCIA DOŠLA DO ZAKLJUČKA DA JE UBISTVO KHASHOGGIJA NAREDIO SAUDIJSKI PRESTOLONASLJEDNIK, SAUDIJCI NEGIRAJU\nObjavljeno: 17. November 2018. 12:11:33\n"CIA je došla do zaključka da je princ bin Salman naredio ubistvo Khashoggija", navodi američki Washington Post, iznoseći takvu tvrdnju na osnovu četiri anonimna izvora.\n"Ocjena CIA-e, u koju, kako su rekli zvaničnici, imaju veliko povjerenje, predstavlja do danas najkonkretnije povezivanje Mohammeda bin Salmana s tom operacijom i dodatno zamršava napore Trumpove administracije da očuva odnose s bliskim saveznikom", navodi se u tekstu uglednog lista.\n"Nije jasno je li Khalid znao da će Khashoggi biti ubijen, ali mu je uputio poziv na instrukciju njegovog brata, prema tvrdnjama ljudi koji su upoznati s pozivom koji je presrela američka obavještajna služba", navodi Washington Post.\nVlasti Saudijske Arabije naknadno su priznale da je Khashoggi ubijen, a da nije napustio konzulat, kako su prvobitno tvrdile. Istraga o slučaju je i dalje u toku s akcentom na potragu za Khashoggijevim posmrtnim ostacima, javlja Anadolija.\nNo, piše njujorški list pozivajući se na dužnosnike, CIA ocjenjuje da je utjecaj Bin Salmana toliki da se ubistvo ne bi dogodilo bez njegovog odobrenja, prenosi Al Jazeera..


Jovanović pozvao Dačića da podnese ostavku\nLider opozicione Liberalno demokratske partije Čedomir Jovanović pozvao je u nedelju premijera Srbije Ivicu Dačića da sam ode sa vlasti, ocenivši da je najdogovorniji što mu se ruši vlada i rekao da sve što se dešava u Srbiji poslednjih dana govori o nameri da se umesto koalicije SNS-SPS uspostavi koalicija SNS-DS.\nOn je istakao da se iz nastalog "haosa" može izaći samo izborima, koji, kako je dodao, ovoga puta moraju da budu drugačiji nego do sada.\nPrema njegovim rečima, prvi potpredsednik vlade Aleksandar Vučić, Dačić, kao i ranije Boris Tadić i Vojislav Koštunica nisu ponudili mir kao preduslov za normalan život što je, kako smatra, obaveza LDP.\n"Naša je obaveza da im damo jasan plan poslova koje želimo da uradimo. Za zemlju je važnije od toga zašto je Dačić sreo Bananu (Rodoljub Radulović) a DS krio u fioci Bananu pet godina, važnije šta će svako od nas raditi sutra. Situacija u Srbiji je teška i niko za sebe ne može da kaže da je nevin", naveo je lider LDP.\nU subotu je otkriveno da se Dačić pre četiri godine sastajao sa Rodoljubom Radulovićem, članom narko-klana Darka Šarića, o čemu su policija, šef kabineta bivšeg predsednika Borisa Tadića, znali još dok su se ti susreti događali.


Naslovnica Bosna i Hercegovina Sarajevo Una Suljić Fatić je nova predsjednica Komisije za lijekove KS\nMlada Una Suljić nova je predsjednica Komsije za stavljanje i skidanje lijekova na liste lijekova u Kantonu Sarajevu. Novi je to poslovni izazov najmlađe doktorice u oblasti farmacije u našoj zemlji.\nOva komisija vrši validaciju A i B liste lijekova, lista koje se usvajaju na federalnom, a potom spuštaju na kantonalni nivo. Ona u narednom periodu najavljuje analize lista te stavljanje lijekova za koje se utvrdi da su neophodni.\n“Moja najveća uloga će biti u revidiranju smjernica za propisivanje lijekova, te postavljanje novih lijekova i njihovih smjernica, da bi pacijenti imali što je moguće bolju podršku od države. Pokušat ćemo pacijentima pribličiti da ono što je u apoteci besplatno, nije i zaista besplatno te da se kod propisivanja lijekova treba biti decidan”, kaže Suljić koja je prošle sedmice specijalizirala iz oblasti medicinske biohemije i laboratorijske dijagnostike.\nKaže kako je komisiji posebno važan signal s terena, jer se dešava da pacijenti idu u Srbiju jer su lijekovi jeftinij.\n“Ljekari često ne razmišljaju o multi-terapijama gdje pacijenti koriste više lijekova koji jedan drugom smanjuju efekat ili jedan lijekom drugom povećava efekat pa se ne dobija potpuni i željeni cilj. Mi sa smjernica možemo umanjiti trošak budžeta i ta sredstva usmjeriti u neke druge segmente, kao što su onkološki pacijenti. Umanjivanjem troškova aktualne esencijalne liste možemo stvoriti mogućnost uvrštavanja novih lijekova na nju”, kaže ona.\nKaže nam i kako je cilj niveliranje kantonalnih lista, da svi imaju iste mogućnosti. Navodi primjer kako trakice za šećer koje su za KS tri puta skuplje nego u nekim drugim kantonima.\n“Zašto su cijene različite, time i trošak budžeta, možda nije pitanje za mene, ali ću sigurno napisati inicijativu da se to uredi i ujednači. Ako se to ne desi uslijedit će pojačani odljev pacijenata”, naglašava ona.\nMi smo svjetski raritet u nekm stvarima, kaže Suljić te to ilustrira primjerom da jedino kod nas pacijenti mogu ići na neograničen broj ispitivanja, a stalni je nedostatak kadrova.\n“More nepotrebnih lijekova se propiše, sigurno je da treba edukovati kadorve, usmjetiti ih prema standardima WHO”, kaže ona te kaže kako je sam sastav komisije jako važan.\nUna Suljić namjerava u narednom periodu inicirati ili napraviti evojevrstan edukativni centar za prevenciju bolesti. On bi se sačinjavao od svih specijalistika, svih nivoa medicinske zaštite.\n“Takvo nam nešto nedostaje jer liječenje je uvijek skuplje od prevencije”, kaže nam ona.\nNa kraju nam kaže kako je pandemija ponudila brojne lekcije koje zdravstveni radnici, ali i oni koji brinu o njima trebaju savladati, da vrijeme moje dolazi treba donijeti porast kvaliteta zdravstvene zaštite.


mirovne snage - Sputnjik Srbija\n03:33 20 April 2021\nRuske snage dopremile tehniku u zonu mirovne operacije u Karabahu /video/\nVojno-transportni avion Il-76 ruskih vazduhoplovnih snaga dostavio je u Jerevan vojne inženjere tehniku i opremu za mirovnu misiju u Nagorno-Karabahu, saopštilo je Ministarstvo odbrane Rusije.\nPut iz Jermenije u Karabah preko Gorisa i Berdzora biće otvoren za saobraćaj u utorak 17. novembra, saopštio je predsednik nepriznatog Nagorno-Karabaha Araik Arutjunjan, pozivajući se na komandanta ruskih mirovnih snaga Rustama Muradova.\nKolona jedinica ruskih mirovnih snaga, koja je stigla u zonu sukoba u Nagorno-Karabahu, prešla je oko 100 kilometara i stigla iz Gorisa u Stepanakert, saopštilo je Ministarstvo odbrane Rusije.\nRusija je tokom proteklog dana uputila 20 aviona sa 170 pripadnika mirovnih snaga u Nagorno-Karabah, saopštilo je Ministarstvo odbrane zemlje.\nPostavljen ruski kontrolni punkt na putu između Stepanakerta i Šušija /video/\nJedinice mirovnih snaga Rusije preuzele su kontrolu nad putem od Šušija do teritorije Jermenije, saopštili su za jermenski Sputnjik lokalni vojnici.\nObjavljene karte raspoređivanja ruskih mirovnjaka u Karabahu /foto/\nMinistarstvo odbrane Rusije objavilo je karte raspoređivanja ruskih mirovnih snaga u Nagorno-Karabahu.\nU Nagorno-Karabah prebačena četvrtina ruskih mirovnih snaga\nTokom proteklog dana u Nagorno-Karabah prebačeno je 414 ruskih vojnika u sastavu mirovnih snaga i nekoliko desetina automobila i drugih vozila, kao i helikopteri i bespilotne letelice, izjavio je u sredu načelnik Glavne operativne uprave Generalštaba Oružanih snaga Rusije Sergej Rudskoj.\nRusija i Turska nisu razgovarale o zajedničkim mirovnim snagama u Karabahu, ova tema se nikada nije razmatrala, Rusija i Turska će sarađivati o Karabahu preko nadzornog centra u Azerbejdžanu, izjavio je portparol Kremlja Dmitrij Peskov.\nJermenski ministar odbrane zahvalio Rusiji na mirovnjacima\nMinistar odbrane Jermenije David Tonojan zahvalio je Rusiji na raspoređivanju mirovnih snaga u Nagorno-Karabahu.


Tržište uljarica - Pretraživanje članaka | Agroklub.rs\nAgroklub \_ "Tržište uljarica" - pretraživanje članaka\nPretraživanje - Tržište uljarica\n"Tržište uljarica" - pretraživanje članaka\nKljučne reči: Tržište uljarica\nEU žitarice i uljarice EU do 2030. očekuje rast tržišta žitarica, ali i pad proizvodnje uljar... Evropska komisija objavila je poljoprivrednu prognozu od 2019. do 2030. godine. Prema procenama, potražnja EU za žitaricama i uljaricama i dalje će ostati visoka uglavnom zbog potreba u stočnoj hrani,...\nCene roba Saznajte online berzanske cene žitarica, uljarica i drugih roba Na berzama u Budimpešti, Parizu, Čikagu, Tokiju, Sao Paulu i drugim trguje se i poljoprivrednim robama. Postignute cene imaju značajan uticaj na kretanje vrednosti roba u svim delovima sveta samim tim...\nSvetsko tržište žitarica i uljarica Ukrajina lane izvezla 2,14 miliona tona uljane repice Ukrajina je u prva dva meseca 2018. godine izvezla 30 odsto više uljane repice nego u istom periodu lane, a ukupno posmatrano ta zemlja je izvezla 2,14 megatona te uljarice. Ovome treba dodati da izvo...\nSvetsko tržište žitarica i uljarica Rusija u Kinu izvezla rekordnu količinu soje Rusija je tokom ove sezone izvezla 248.000 tona soja, a od te količine je u Kinu otišlo gotovo 228.000 tona. Ovome treba dodati da, za razliku od soje, izvoz ruskog kukuruza beleži pad, te da je izvoz...\nSvetsko tržište žitarica i uljarica Značajan rast trgovinske razmene između Rusije i Kine Trgovinska razmena između Rusije i Kine povećana je za 27% i sada iznosi 8,25 milijardi dolara. Tome treba dodati da izvozne cene ruske pšenice nastavljaju rast iz prethodnog perioda, da je ukrajinski...


D. C. 15. oktobra 2014. 05:00\nNovo istraživanje pokazuje da sredovečne neurotične žene koje su dugotrajno izložene stresu imaju povećan rizik od razvoja Alchajmerove bolesti.\nPraćenjem 800 žena skoro četiri decenije, švedski naučnici otkrili su da žene koje su najviše bile nervozne, ljubomorne i promenljivog raspoloženja (što su oni definisali kao neurotične žene) i koje su bile izložene dugogodišnjem stresu – imaju dvostruko veći rizik od razvijanja Alchajmerove bolesti u odnosu na žene koje imaju najmanje ovih osobina.\nNajčešći tip demencije, Alchajmerova bolest izaziva duboki gubitak pamćenja i oštećenja pri govoru, koncentraciji, rasuđivanju i vizuelnoj percepciji. Od ove bolesti pate milioni ljudi širom sveta, bolest je progresivna, neizlečiva i na kraju fatalna.\nIstraživači veruju da bi slični rezultati bili i kod muškaraca, ali koristili su podatke istraživanja koje je počelo šestdesetih godina prošlog veka u kome su učestvovale samo žene u eri kada je mali broj medicinskih istraživanja bio usmeren ka lepšem polu.\nUčesnice istraživanja, prosečne starosti od 46 godina, nakon 38 godina praćenja, radile su testove memorije i ličnosti kojima je meren nivo neuroticizma i ekstraverzije (definisano kao otvorene osobe) i introverzije (definisano kao rezervisane ili stidljive osobe).\nAutori studije definišu neurotizam kao lako postizane stanja uznemirenosti i pokazivanja osobina ličnosti kao što su anksioznost, ljubomora ili neraspoloženje. Prema istraživačima, osobe sa ovakvim osobinama češće izražavaju krivicu, bes, zavist, brigu i depresiju.\nŽene su takođe upitane da li su u bilo kom periodu života doživele produženi stres u trajanju od mesec dana ili duže i da ocene količinu stresa na skali od nula do pet, što predstavlja stalni stres tokom prethodnih pet godina.\nIntrovertnost, odnosno ekstrovertnost, pojedinačno izgleda ne utiče na rizik od demencije, ali žene koje se lako uznemire i koje su povučene (introvertne) imale su najveći rizik od Alchajmerove bolesti među svim analiziranim ženama. Kod četvrtina njih bolest se i razvila, u poređenju sa samo 13% žena za koje se smatra da su ekstrovertne i da se teže uznemire.\nIstraživači navode da su prethodna istraživanja pokazala da su stres i neuroticizam povezani sa promenama u hipokampusu, strukturi mozga koja se javlja na početku Alchajmerove bolesti.\nMeđutim, stručnjaci koji nisu učestvovali u istraživanju upozoravaju da rezultati studije ne dokazuju da neuroticizam izaziva Alchajmerovu bolesti, već da postoji veza između ove dve pojave. I ovde se vidi da negativne emocije (stres, nervoza, negativne misli…) u životu, pogotovu kada duže traju, negativno utiču na zdravlje, mada je obično i obrnuto: lošije zdravlje utiče na raspoloženje, nervozu ili bes.\nljubomora i zdravljenegativno raspoloženje i bolestinervoza i zdravljepsiha i Alchajmerova boleststres i uticaj na zdravlje


Košarkaški savez Srbije i Blic Sport predvode navijače „plavih“ novim Viber stikerima do zlata na Svetskom prvenstvu u Kini - ITNetwork\nHome SOFTWARE\tKošarkaški savez Srbije i Blic Sport predvode navijače „plavih“ novim Viber stikerima do zlata na Svetskom prvenstvu u Kini\nKSS predstavio nove besplatne Viber stikere naše reprezentacije – delo proslavljenog karikaturiste Marka Somborca – za najstrastvenije navijače „orlova“; preuzimanjem stikera postaju članovi zvaničnog Viber Communityja Košarkaškog saveza Srbije, gde ih čekaju najnovije vesti o našim asovima sa terena i iza scene – za iskustvo „sa tribina“ Svetskog prvenstva u Kini.\nRakuten Viber, jedna od vodećih platformi za razmenu poruka na svetu i omiljeni kanal za komunikaciju u Srbiji, Košarkaški savez Srbije i Blic Sport još jednom će obradovati milione sledbenika naše reprezentacije u zemlji i šire – dok se strastveno pripremaju da bodre njihove miljenike do trofejnog podijuma na predstojećem Svetskom prvenstvu 2019 u Kini!\nJedna od najjačih evropskih košarkaških reprezentacija svih vremena, ponosna na izuzetnu tradiciju osvajanja medalja na evropskim i svetskim šampionatima i Olimpijskim igrama prethodnih decenija, „orlovi“ će nastupati u Kini „pod dirigentskom palicom“ legendarnog bivšeg asa Saše Đorđevića. Tim čine aktuelni asovi NBA lige – Nikola Jokić, Bogdan Bogdanović, Nemanja Bjelica, Boban Marjanović i Marko Gudurić, najbolji bek Evrolige Vasilije Micić, kapiten Miroslav Raduljica i zvezde Evrolige i Evrokupa Stefan Jović, Nikola Milutinov, Marko Simonović, Stefan Birčević i Vladimir Lučić. Iako neće putovati u Kinu – svojim drugovima iz reprezentacije će u Viber stiker paketu društvo činiti i jedan od najboljih evropskih bekova poslednje decenije Miloš Teodosić i neumorni Dragan Milosavljević, uz legende srpske košarke Vlade Divca, Predraga Danilovića, Dejana Tomaševića, Miroslava „Mutu“ Nikolića i ostale.\n„Veliko zadovoljstvo osećamo zbog toga što sarađujemo sa takvom kompanijom kakva je Rakuten Viber i što smo u prilici da sa partnerima iz Blica omogućimo navijačima Srbije da na jedan nov i zanimljiv način prate i komentarišu naše utakmice. Iskreno se nadamo da će puno pozitivnih poruka i stikera biti poslato kroz kanale Košarkaškog saveza Srbije tokom svetskog šampionata u Kini“, izjavio je generalni sekretar KSS, Dejan Tomašević.\n„Čast nam je da smo uz najbolje! Košarkaški savez Srbije, Rakuten Viber i Blic nastavljaju uspešnu saradnju, a Viber stikeri sa likovima i porukama naših košarkaša iz pera sjajnog karikaturiste Marka Somborca osmišljeni su kao podrška Đorđevićevim momcima, ali i zabava za najvernije navijače. Svi smo uz njih na Mundobasketu, a “Blic” će nastaviti da podržava najbolje košarkaše na svetu – naše “plave”!“ napomenuo je Ivan Jovanović, urednik media centra sportskog sadržaja u Blicu.\nKošarkaški savez Srbije i Blic Sport predvode navijače „plavih“ novim Viber stikerima do zlata na Svetskom prvenstvu u Kini was last modified: 2 oktobra, 2019 by ITN Team\nFacebook planira veliki redizajn kako bi se...


Letovanje, KONTIKI TRAVEL & SERVICE, Grčka, Tasos, Tasos 2019 sopstvenim prevozom\ngrčka tasos kontiki travel and service 1242\nTasos 2019 sopstvenim prevozom\n- Izaberite tip - Razgledanja Evropski gradovi Nova Godina Zimovanje ili Planinski turizam Letovanje Jezera\nLetovanje KONTIKI TRAVEL & SERVICE, Grčka, Tasos\nTasos Letovanje, Tasos 2019 sopstvenim prevozom\nUSLOVI PLAĆANJA: Cene aranžmana kao i svih drugih doplata su izražene u evrima (osim ako drugačije nije definisano). Plaćanje se vrši isključivo u dinarskoj protivvrednosti po prodajnom kursu za efektivu Banke Intesa na dan uplate. Cena je garantovana samo za uplatu kompletnog iznosa. U suprotnom, garantovan je samo iznos akontacije, a ostatak je podložan promeni. Organizator putovanja zadržava pravo da u slučaju promene kursa na monetarnom tržištu i slično promeni cenu aranžmana. KonTiki Travel & Service doo Beograd ne snosi odgovornost za eventualne drugacije usmene informacije o programu putovanja.\nMeđunarodno zdravstveno osiguranje, prevoz, fakultativni izleti i individualni troškovi kao i usluge hotela za koje je propisana obavezna doplata po cenovniku hotela, ostali individualni troškovi i nepomenute usluge. Dinarski deo aranžmana 1.990 rsd po osobi, deca do 12 godina ne plaćaju dinarski deo. Boravišne takse će se računati kao fiksni iznos po danu i po sobi, u zavisnosti od vrste smeštaja i iznosiće: 4 € za hotele sa 5*, 3 € za hotele sa 4*, 1,5 € za hotele sa 3*, 0,5 € za hotele sa 1-2*, 0.5 € dnevno za privatne sobe, studija i apartmane, plaćaju se na licu mesta.


Istraživanje: Vitamin D sprječava prehladu i gripu | BNN\nIstraživanje: Vitamin D sprječava prehladu i gripu\nKljučna uloga u održavanju imunološkog sistema zdravim\n17.02.2017 - 00:15\nNajnovija istraživanja pokazuju kako vitamin D može značajno pomoći sprječavanje prehlade i gripe.\nVitamin D decenijama se naziva i "sunčani vitamin", a poznata je njegova učinkovitost na zdravlje kostiju. Ipak, novije studije pokazuju da vitamin D mže imati i ključnu ulogu u održavanju imunološkoga sistema zdravim.\nIstraživanje objavljeno dana su žurnalu "British Medical Journal" tvrdi kako korištenje vitamina D kao dodatka prehrani pomaže u prevenciji prehlade i gripe.\nKako se navodi, imunološki sistem vitamin D koristi kao protumikrobno oružje koje "buši rupe u bakterijama i virusima". Budući da se vitamin D stvara u koži dok je izložena suncu, njegov nivo opada tokom zime. Tako medicinski radnici preporučuju unos vitamina D na dnevnoj odnosno sedmičnoj bazi, kao dodatak prehrani. Ta praksa posebno se preporučuje osobama koji tokom godine ne dobivaju dosta sunca.\nNaučna istraživanja su otkrila da vitamin D stimulira stvaranje CD8 T stanica. Upravo prisutnost većeg broja ovih stanica u organizmu povezana je sa smanjenom ili čak potpunom odsutnošću simptoma gripe. Iz toga se zaključuje kako s opadanjem nivoa vitamina D u organizmu, raste vjerovatna za prehladu ili gripu.


Niška televizija » Advokati najavili radikalizaciju protesta (VIDEO)\nAdvokati najavili radikalizaciju protesta (VIDEO)\nObjavljeno 30.09.2014. 13:42\nAdvokati u Srbiji najavljuju radikalizaciju protesta, pošto pregovori predstavnika Advokatske komore Srbije i ministra Selakovića nisu doveli do kompromisa oko izmena i dopuna Zakona o javnom beležništvu i seta pratećih zakona. Prvog oktobra u 13 sati biće održano veliko protestno okupljanje ispred Palate pravde u Nišu. Njima će se pridružiti i kolege iz Advokatske komore Zaječara.\nU svim zemljama u okruženju, kao i u zapadnoevropskim demokratskim društvima, javni beležnici, tj. notari, svoju delatnost obavljaju rame uz rame sa advokatima. U uporednom pravu ne postoji zakonodavstvo koje je isključivo notarima poverilo pravo i nadležnost da sastavljaju i overavaju ugovore o prometu nepokretnosti kao i druge pravne poslove.\nAdvokati protestuju od 13. septembra, najpre beogradski, a od 17. septembra i u celoj Srbiji, tražeći da se izmeni postojeći zakon o javnom beležništvu. Oni zahtevaju da im se omogući da i dalje sastavljaju i overavaju ugovore, ali i da im se porezi smanje na razumnu meru.\nMinistar pravde Nikola Selaković je pismom, od 23. septembra, predložio Advokatskoj komori Srbije da stavi van snage Uputstvo za postupanje tokom obustave rada advokata, ocenivši da je ono protivustavno. Ministarstvo je stoga zatražilo od Vlade RS da taj akt stavi van snage, a pokrenut je i postupak za ocenu ustavnosti ovog akta. Advokati ocenjuju da pismo ministra Selakovića krši odredbu zakona o advokaturi po kojoj je ona samostalna i nezavisna delatnost. Oni smatraju da Uputstvo o postupanju advokata za vreme obustave rada ne može biti predmet ocene ustavnosti. U Osnovnom sudu u Nišu kažu da se ročišta održavaju u onim postupcima gde stranke nemanju pravne zastupnike.\nNa zajedničkoj sednici Saveta i Upravnog odbora Advokatske komore Srbije, 23. septembra, doneta je odluka da se izabrani predstavnici obrate Vladi i premijeru Aleksandru Vučiću, kao i međunarodnim organizacijama radi zaštite interesa građana i advokatske profesije.\nSutra počinje podela toplih obroka (VIDEO)\nProsvetari organizuju štrajk upozorenja 2. oktobra (VIDEO)\nVEČITI DERBI U FINALU KUPA RADIVOJA KORAĆA https://t.co/4lwZPrbH0O 13 hours ago\nNaisa nanela prvi poraz Jagodini https://t.co/HGSYbYnZ5J 13 hours ago\nRukometaši Železničara sigurni i protiv Spartaka https://t.co/ybed9YQ1h9 13 hours ago


RTCG - Radio Televizija Crne Gore - Nacionalni javni servis :: Ekonomija :: Telenor prodat Mađarima\n27. 10. 2021. 16:51 >> 16:52 0\nPPF Telecom Group objavila je danas prodaju 100 odsto udjela Telenor Crna Gora mađarskoj kompaniji 4iG Nyrt. Iz PPF Telecom Group-a saopšteno je da su se strane saglasile da ne otkrivaju cijenu transakcije, koja podliježe uobičajenom odobrenju nadležnog regulatornog tijela u Crnoj Gori. Završetak tog procesa očekuje se do kraja godine\nIzvršni direktor TMT CEE (Tehnologija, mediji, telekomunikacije za CEE region), PPF Telecom grupe, Marek Slačik, kazao je da se njihova poslovna strategija fokusira na tržišta koja nude značajan potencijal rasta i nose težinu u njihovom portfoliju.\n„Stoga smo odlučili da prodamo Telenor Crna Gora kompaniji koja ima dugoročni interes da dalje razvija ovog mobilnog operatera “, rekao je Slačik.\nOn je kazao da je jedna od ključnih konkurentskih prednosti Telenora Crne Gore tim koji je uspio da zadrži lidersku poziciju na tržištu prihoda od mobilne telefonije i upravlja mobilnom mrežom koja je, prema nezavisnim mjerenjima, nagrađena priznanjem Best in Test u Crnoj Gori.\n„Nakon završetka transakcije, očekujemo da će ovaj tim nastaviti da vodi poslovanje i pod novim vlasnikom”, dodao je Slačik.\nPPF Telecom Grupa je vodeći provajder telekomunikacionih usluga u regionu centralno-istočne Evrope, aktivan na šest tržišta (Bugarska, Češka Republika, Mađarska, Crna Gora, Srbija i Slovačka) koji pruža usluge mobilne i fiksne telefonije, interneta i kablovske televizije. Ima 18,3 miliona korisnika mobilne telefonije i 12 hiljada zaposlenih.\nPPF Telecom Grupa je bila pionir strukturnog razdvajanja u Evropi i organizovala svoje operacije u dva sektora - sektor telekomunikacionih usluga koje pruža usluge krajnjim korisnicima i sektor infrastrukture koje posjeduje i upravlja telekomunikacionim mrežama na veliko.\nBezbjednost na Internetu ključna tokom epidemije


Panajotović: Završen projekat za put Mirkovci-Babin zub | Pirot vesti\nPočetna/Gradska hronika/Panajotović: Završen projekat za put Mirkovci-Babin zub\nNadležno minsitarstvo završilo je projekat za izgradnju puta preko Temske, Cerove i Mirkovaca do turističkog centra na Jabučkom ravništu i Babinom zubu.\nOvo je za PV potvrdio Vidojko Panajotović, zamenik gradonačelnika Pirota uz konstataciju da je sada na redu revizijia priojekta, a zatim se čekaju sredstva od oko 20 miliona evra za izgradnju saobraćajnice koja će žiteljima ovog dela Srbije, ali i turistima iz Bugarske znatno pojednostaviti i skratiti vreme putovanja od Koridora 10 do pomenutih zimskih centara na Staroj planini.\nPanajotović naglašava da će izgradnja ove saobraćajnice biti prelomna tačka u razvoju turizma i oživljavanju ovog dela Stare planine, ali istovremeno i omogućiti povratak mladih u selima na ovom području grada Pirota.\nPomenuta saobraćajnica je trasirana pre nekoliko godina i država Srbija je tada uložila oko 70 miliona dinara. Panajotović napominje i da će se naredne godine u saradnji sa HE Pirot nastaviti izgradnja puta od brane na Zavojskom jezeru prema Zaskovcima i Toplom dolu i precizira da će grad i pomenuta kompanija zajednički premostiti Visočicu kod Mrtvačkog mosta-izgradnjom savremenog mosta dužine 60 i širine 6 metara.\nHE Pirot je ove sezone proširila i asfaltirala put ka Mrtvačkom mostu u dužini od jednog kilometra, što je četvrtina ukupne dužine te saobraćajnice, koja takođe može da se izgradi do vrhova Babin zub i Jabučko ravnište.\nBabin zub - prelep i bez mnogo snega *VIDEO*\nNova knjiga Mile Panajotović: "Bela mačka - Jedna…\ngrad pirot istaknuto stara planina vidojko panajotovic zamenik gradonačelnika\n23. August 2018. at 23:46\nPravite puteve samo tamo gde drzava planira otkup imanja koja ste vi predhodno kupili ima li neko selo preko bozurata gde ste ulozili 1dinar zadnjih 30godina


Kabinet predsednice Vlade Republike Srbije, u saradnji sa Ministarstvom za rad, zapošljavanje, boračka i socijalna pitanja, Kancelarijom za informacione tehnologije i elektronsku upravu i Programom Ujedinjenih nacija za razvoj (UNDP), uputio je poziv zaposlenim i nezaposlenim licima širom Srbije da se prijave na novi onlajn program prekvalifikacije za rad u IT sektoru.\nObuka je namenjena svim zainteresovanim građanima sa teritorije cele Srbije, koji su motivisani da razviju znanje i veštine za rad u IT sektoru, bez obzira na uzrast, vrstu obrazovanja ili prethodno radno iskustvo.\nPROČITAJTE JOŠ: Potrebni radnici: „Banjalučki ćevap“ zapošljava na nekoliko radnih pozicija\nNa osnovu dostavljenih prijava, biće obavljeno testiranje i intervjui, nakon čega će biti odabrano 400 učesnika. Obuka je besplatna za sve polaznike koji uspešno prođu proces selekcije. Rok za podnošenje prijava je 15. maj.\nOvo je nastavak uspešnog programa u okviru kojeg je od 2017. godine do sada obučeno više od 2.200 polaznika. Zahvaljujući pozitivnim rezultatima prethodnih faza programa prekvalifikacije za IT, kao i kontinuiranog rasta IKT sektora u Srbiji, odlučeno je da se program nastavi i da se pokrene novi ciklus obuka za više od 400 polaznika.\nProgram će ove godine biti održan onlajn kako bi svi mogli da učestvuju direktno iz svog doma.\nOnlajn program prekvalifikacije za IT sprovodiće se tokom 2022. i 2023. godine. Obuhvatiće minimum 250 sati stručne obuke fokusirane na jedan od pet programskih jezika (Java Script, PHP, Python, Java, .NET) i sistem administraciju, kao i 40 časova iz mekih veština i 120 časova prakse.\nZainteresovani mogu da dobiju sve informacije na OVOM SAJTU.\nTagoviIT industrija obuka poziv prekvalifikacije\nSve za izgradnju, renoviranje i uređenje: Evo šta smo izdvojili ovog puta\nNova domaća serija „Vreme smrti“ biće snimana i u Zrenjaninu


Командир Лучић одбранио част Невесињцима - Nebojša Vukanović info blog\nNe pada snijeg da prekrije brijeg već da svako pokaže svoj trag! I dok su mnogi nažalost zbog ličnih interesa ovih dana velikih iskušenja stavili obraz pod zadnjicu, što nije lijepo ali često bude korisno, pojedinci su spasili čast Nevesinjcima. Među njima je i Slavenko Lučić, komandir Stanice policije Nevesinje, koji nije želio da popusti pred pritiscima i hapsi svoje saborce zbog dezertera, pa je časno podnio ostavku na mestu komandira Stanice.\nSlavenko Lučić u ratu je bio veoma hrabar oficir u Nevesinjskoj brigadi, komandovao vojnom jedinicom i ranjavan u odbrani Nevesinja. Ranije sam pisao da je Slavenko dugo pod pritiskom Siniše i Žarka Lakete, a na kraju je spasio obraz ne samo Nevesinja, već i Policije Republike Srpske, jer nije želio da bude politička marioneta. Hrabri otac četvro djece ponovo je pokazao čojstvo, sa nekolicinom odvažnih i hrabrih odbranio i spasio čast i ugled Nevesinja i Nevesinjaca u teškim vremenima, i ostaće svjetla tačka na jednoj velikoj tamnoj mrlji, koja je obilježila Mitrovdan ove godine…\nLučić Nevesinje PS Nevesinje\nDodik kleči pred Bakirom i govori PRIMI ME


Iako, zbog obima problema, koji je i golim okom vidljiv svakome ko prošeta ulicama Beograda, Niša, Kragujevca, Novog Sada i drugih gradova, neki misle da je divlja gradnja srpski "specijalitet", podaci pokazuju da je reč o temi koja je globalno aktuelna i koja obuhvata više oblasti kojima se treba pozabaviti da bi bila rešena. Stručnjaci ističu da je to istovremeno i urbanistički i ekološki, ali i politički i socijalno-ekonomski problem.\nPrema Zakonu o ozakonjenju iz 2015. godine, divlja gradnja je krivično delo i takav objekat mora da se ukloni, ali sudeći po stanju na terenu to je mrtvo slovo na papiru, jer su lokalne samouprave donele samo 7.640 rešenja o njihovom rušenju.\nOzakonjenjem bi trebalo da se reši i problem nedovoljne ponude na tržištu nekretnina, a vlasnicima takvih nekretnina, koje su trenutno u postupku legalizacije, omogućiće da svoje objekte legalizuju i da mogu da ih prodaju, ako to žele. Veća ponuda nekretnina trebalo bi da dovede i do stabilizacije cene kvadrata na tržištu.\nU Evropi 50 miliona ljudi u nelegalizovanim objektima\nUzroci za ovakvo stanje su različiti. U Grčkoj, na primer, propisi nisu pratili potrebe ljudi. Tamo su zbog očuvanja istorijskih znamenitosti ili šuma zabranjivali gradnju, da bi zatim ljudi krenuli da zidaju zbog privrede i razvoja turizma. Tako je došlo do eskalacije bespravne gradnje, koja je ogroman problem u Grčkoj.\nU Londonu su, recimo, staklene bašte pretvarane u stanove, što je otkriveno korišćenjem termalnih kamera, a poznat je i problem nedostatka stambenog prostora u Brazilu, gde su favele klasičan primer divlje gradnje.\nKod nas je glavni razlog za širenje bespravne gradnje bio to što u startu nismo imali urbanističke akte, pa je tako, usled socijalno-ekonomske krize osamdesetih godina nastala Kaluđerica. Drugi razlog su ratovi devedesetih, kada su izbeglice pristizale u Srbiju, a treći je klasičan profit – gde se zbog zarade gradi i trguje nelegalnim stanovima.\nPet neuspešnih pokušaja\nSrbija je u procesu rešavanja problema divlje gradnje prošla kroz skoro sve faze koje su prošle i druge države. Imali smo pet pokušaja da rešimo pitanje legalizacije i rezultat je bio uvek isti – neuspešan ili sa veoma malo uspeha. Zato pristup tom problemu mora da ide na drugačiji način u odnosu na dosadašnje pokušaje, ocenjuju poznavaoci prilika.\n“Ovo pre svega mora da bude politička odluka! Zatim, to mora da bude opšteprihvaćena platforma, a rešenje mora da bude brzo i održivo. Postoji i predradnja koju treba učiniti pre implementiranja rešenja, a to je – potpuno zaustavljanje bespravne gradnje”.\nProblem je u osnovi socijalno-ekonomski i rešava se pravnim i tehničkim putem, a najpre mora da se reši, odnosno utvrdi vlasništvo. S druge strane je i ekološko pitanje, jer smo imali primere poplava koje su nastale upravo zbog bespravne gradnje, koja sa sobom donosi i divlje deponije.\nProblem divlje gradnje u Srbiji utiče i na tržište nekretnina u našoj zemlji.\n"Veliki broj takvih objekata je već u postupku legalizacije, jer je Sekretarijat za poslove ozakonjenja objekata propisao jasne uslove po kojima objekti izgrađeni do 27. novembra 2015. godine, vidljivi na satelitskom snimku, mogu biti predmet ozakonjenja. Od novembra 2018. uvedena je zabrana otuđenja svih nekretnina koje nemaju rešenje o ozakonjenju, notari ne overavaju kupoprodajne ugovore za takve objekte do okončanja postupka, a rok za ozakonjenje je 2023. godina", objašnjava Anita Pešić, direktor oglasnog portala Nekretnine.rs.\nOna dodaje da je ovo stopiranje prometovanja neozakonjenih nekretnina uticalo na tržište nekretnina time što je ponuda stanova za prodaju poslednje dve godine dosta manjeg obima, te svi akteri na tržištu nekretnina nestrpljivo očekuju kada će se naći rešenje i za ove objekte.\n"Ozakonjenje vlasnicima ovakvih objekata omogućava upis u katastar i stvara se mogućnost prodaje, kao i stavljanja objekta pod hipoteku", ističe Anita Pešić.


"Ledeni breg" i Holokaust - Kultura - Dnevni list Danas\nPočetna » Kultura » „Ledeni breg“ i Holokaust\nSaradnja pozorišta iz Segedina i Jevrejske opštine Zrenjanin\n„Ledeni breg“ i Holokaust\nO Holokaustu iz ugla počinilaca zločina govori predstava „Ledene doktrine“ pozorišne trupe Metanoia Artopedia iz Segedina, čije je gostovanje u Zrenjaninu organizovala Jevrejska opština Zrenjanin.\n0Piše: M. Pudar 22. januara 2019. 10.38\nPredstava će biti odigrana povodom 27. januara, Međunarodnog dana sećanja na žrtve holokausta, a u sklopu projekta „Korak napred“ objašnjava Ivana Kukolj Solarov, predsednica sekcije za kulturu JO Zrenjanin.\n– Ovaj komad je prvenstveno nastao sa ciljem da senzibiliše današnju omladinu na opasnosti nacističkog govora mržnje. Ona pokazuje kako se mogu prepoznati njegovi elementi u današnjem svakodnevnom govoru, objašnjava Ivana Kukolj Solarov.\nPored nacističkih tekstova 30-ih i 40-ih godina 20. veka, u predstavi je prisutna i današnja manifestacija ekstremne desnice, koja dospeva u javnost preko neimenovanih komentara na blogovima i internetskim forumima, kao i kroz izjave pojedinih javnih ličnosti. Predstava „Ledene doktrine“ je oblik specijalne otvorene dramaturgije – gledaoci popunjavaju sociološki upitnik, koji omogućava evaluaciju predstave iz perspektive publike.\nNesvakidašnja predstava „Ledene doktrine – varijacije na temu nacističke retorike“ biće odigrana subotu, 26. januara, od 20 časova, na velikoj sceni Kulturnog centra. Predstava „Ledene doktrine“ biće izvedena na mađarskom jeziku, obezbeđen je prevod na srpski a ulaz je besplatan.


IRF - Saopštenje za javnost povodom održanog seminara iz oblasti poljoprivrede i proizvodnje hrane „Možeš i ti“\n25.04.2017. god., Podgorica\nSaopštenje za javnost povodom održanog seminara iz oblasti poljoprivrede i proizvodnje hrane „Možeš i ti“\nInvesticiono-razvojni fond je u saradnji sa Ministarstvom poljoprivrede i ruralnog razvoja i Gradskom opštinom Tuzi organizovao seminar na području pomenute opštine koji je, prije svega, namijenjen razvoju poljoprivrede kao šanse za biznis poljopivrednim proizvođačima i proizvođačima hrane.\nUpravo cilj današnje promocije jeste poljoprivreda kao šansa za biznis u cilju motivisanja postojećih, ali i potencijalnih poljoprivrednika, da uzmu stvar u svoje ruke, otpočnu sopstveni biznis i riješe svoju egzistenciju.\nMinistarstvo poljoprivrede i IRF već godinama, kroz različite instrumente, mjere i kreditne linije podržavaju poljoprivredu. Prezentacije na temu podsticaja razvoja poljoprivrede i proizvodnje hrane, održao je Predsjednik OD IRF-a dr Zoran Vukčević i direktorica Direktorata za poljoprivredu i ribarstvo g-đa Danijela Stolica.\nNa pomenutom seminaru prisutnima se, takođe, obratio jedan od uspješnih poljoprivrednih proizvođača sa područja gradske opštine Tuzi, vinogradar Zef Dedvukaj, koji je predstavio svoje poslovanje i ostvarene rezultate istakavši da je za razvoj njegovog biznisa bila presudna finansijska podrška IRF-a i Ministarstva poljoprivrede kroz povoljne kreditne linije.\nIRF-a je od osnivanja do sada plasirao 438,5 mil eura u crnogorsku privredu, od čega je u poljoprivredu plasirano 139,4 mil eura. Plan za ovu godinu je da se plasira najmanje 120 mil eura, kroz 33 aktuelne kreditne linije IRF-a, od čega je pet namijenjeno poljoprivredi i proizvodnji hrane:\nProgram podrške razvoju poljoprivrede – otkup poljoprivrednih proizvoda,\nProgram podrške razvoju poljoprivrede – Agro budžet,\nProgram podrške poljoprivredi i proizvodnji hrane,\nProgram podrške razvoju poljoprivrede – IPARD,\nProgram podrške razvoju poljoprivrede - IPARD like.\nKada je u pitanju kolateral, kao sredstvo obezbjeđenje kredita, ove godine će se posebno voditi računa o tome da hipoteka bude prije svega vrijedna, bez obzira gdje se predmet hipoteke nalazio (u centru Podgorice ili u nekom ruralnom području), bitno je da su ispunjeni minimalni zakonski uslovi koje hipoteka zahtijeva.\nIz oblasti poljoprivredne proizvodnje, kao instrumente obezbjeđenja kredita, IRF će prihvatati premije, subvencije, grantove i direktna plaćanja koja obezbjeđuje Ministarstvo poljoprivrede i ruralnog razvoja.\nOsim pomenutih, IRF će prihvatati i druge instrumente obezbjeđenja kredita Zakonom propisane, s tim što procijenjena vrijednost nepokretnosti mora biti najmanje vrijedna koliko i iznos traženog kredita.


Novalić: Predugo se naša politika zasnivala na zaduživanju – Fokus.ba\nNovalić: Predugo se naša politika zasnivala na zaduživanju\nUsvajanje Zakona o radu, čiji je cilj bio fleksibilnije tržište rada i otvaranje novih radnih mjesta, kao i Zakona o unutrašnjem platnom prometu, čiji je cilj pojednostavljenje uplata, te Zakona o privrednim društvima, neke su od već ispunjenih obaveza iz Akcionog plana Federacije BiH za realizaciju Reformske agende za BiH za period 2015-2018 godine.\nJoš jedna obaveza ispunjena je usvajanjem Uredbe o vršenju ovlaštenja u privrednim društvima s učešćem državnog kapitala iz nadležnosti FBiH uz kategorizaciju privrednih društava, gdje je institucionalni nosilac bila Vlada Federacije.\nDokument predviđa 51 obavezu iz šest oblasti (javne finansije, oporezivanje i fiskalna stabilnost, poslovna klima i konkurentnost, tržište rada, reforma socijalne zaštite i penzionog sistema, vladavina prava i dobro upravljanje i reforma javne uprave), a među onima koje neposredno slijede su, između ostalog, Program javnih investicija koji treba biti donesen do novembra, a institucionalni nosilac je Federalno ministarstvo finansija. Cilj ovog programa je objedinjavanje i efektivnije planiranje investicija u javni sektor.\nIsto ministarstvo je institucionalni nosilac posla u vezi s usvajanjem zakona o porezu na dobit (rok oktobar-novembar 2015.), čiji je cilj ukidanje oslobađanja poreza na izvoz te oslobađanje reinvestiranja dobiti.\nKada su u pitanju Izmjene i dopune Zakona o doprinosima (preferencijalni sistem za niskoakumulativne djelatnosti), rok je bio septembar 2015., a ostalo je da ih još potvrdi Dom naroda Parlamenta FBiH.\nVlada Federacije BiH, također, ima obavezu da do kraja godine donese strategiju za borbu protiv korupcije 2015- 2019 godine uz prateći Akcioni plan, čiji je cilj usklađivanje s državnom strategijom.\nOdluka koja uvodi moratorij na povećanje plaća u javnom sektoru, uz stroge kontrole zapošljavanja, također, treba biti donesena do decembra, a glavni cilj je racionalizacija javne uprave uz smanjenje tekućih troškova.\nU periodu septembar-decembar 2015. Federalno ministarstvo finansija treba pripremiti izmjene i dopune Zakona o budžetima u FBiH, s ciljem da se ostvari rigoroznije fiskalno pravilo, dodatna ograničenja i kontrola potrošnje nižih nivoa vlasti te odgovornost rukovodilaca.\nFederalni premijer Fadil Novalić naglašava da je u suštini Agenda naša obaveza i radni plan stvari koje moramo uraditi u naredne tri godine i to je jedini način da riješimo situaciju u kojoj se nalazimo.\n– Predugo se naša ekonomska politika zasnivala na iracionalnom zaduživanju i nerazumnoj potrošnji, a Vlada želi da Federacije Bosne i Hercegovine svoj prosperitet gradi na zdravim temeljima.\nSvjesno smo preuzeli rizik i odlučili se za reformski put koji je duži. Agenda utemeljuje pokretanje procesa oporavka ekonomije, ekonomskog rasta i zapošljavanja, zato njeno provođenje počinje odmah i bez odgađanja.\nMeđutim, ovo je posao koji se ne dešava preko noći ili tokom jednom mandata, te bih podsjetio javnost da su se na njeno provođenje obavezali svi relevantni društveni i politički faktori u BiH – kazao je premijer Novalić za Fenu.\nDvojica mladića poginula u slijetanju automobila, još dvoje povrijeđenih


“SRAMOTNO I PORAŽAVAJUĆE” Čubrilović poručio da UBISTVA NEVINIH VOJNIKA JNA moraju biti rešena\nPredsednik Narodne skupštine Republike Srpske Nedeljko Čubrilović smatra sramotnim i poražavajućim to što ni nakon skoro tri decenije od ubistva nevinih vojnika JNA u Tuzli do sada niko nije odgovarao za taj zločin.\nOn je povodom obeležavanja 27. godišnjice napada na vojnike JNA u Tuzli, rekao da je sramno i poražavajuće što odgovorni za zločin nad nevinim mladićima, koji su se u koloni mirno povlačili iz grada, nisu presuđeni uprkos brojnim materijalnim dokazima i iskazima svedoka o organizovanom i planskom napadu.\nČubrilović je podsetio da su mladi vojnici JNA napadnuti iz zasede i mučki ubijani prilikom mirnog povlačenja iz Tuzle u skladu sa prethodno postignutim sporazumom.\n– Žalosno je da ni nakon 27 godina od ovog zločina niko još nije presuđen, kao što je slučaj i sa napadom na kolonu JNA u povlačenju u Dobrovoljačkoj ulici u Sarajevu – istakao je Čubrilović, piše Srpskainfo.\nOn dodaje da pravosuđe BiH odbijanjem da procesuira odgovorne za ratne zločine počinjene na samom početku građanskog rata u BiH istrajava na ideji da političkim presudama i amnestiranjem odgovornih za prve ratne zločine pokuša da odredi karakter rata u BiH.\n– I da srpski narod označi kao jedinog i najvećeg krivca za ratne strahote i da ga, u skladu sa aktuelnom bošnjačkom politikom, predstavi kao agresora u vlastitoj zemlji – naveo je Čubrilović.\n– Republika Srpska, njene institucije i organi vlasti nikada neće odustati od utvrđivanja istine i o napadima na nevine vojnike JNA u Tuzli i Sarajevu, kao ni od procesuiranja odgovornih za ratne zločine počinjene nad srpskim narodom u BiH, posebno imajući na umu činjenicu da ratni zločini nikada ne zastarevaju- poručio je Čubrilović.\n„OD PRAZNIKA SE NE ŽIVI“ Čubrilović: Predlog da se 22. maj slavi kao dan državnosti BiH je NEOZBILJAN\nČubrilović: Zločin u Dobrovoljačkoj SRAMOTA POČINILACA I SARAJEVA


► N1: Policija pronašla telo devojke u automobilu, uhvaćeni osumnjičeni\nPolicija je pronašla telo dvadesetosmogodišnje devojke u automobilu parkiranom u Nehruovoj ulici na Novom Beogradu, osumnjičeni za pokušaj skrivanja tela preminule devojke su uhvaćeni, prenosi N1.\nNavodi se da je telo poslato na obdukciju, kako bi se utvrdilo da li je devojka ubijena.\nOsumnjičeni za pokušaj skrivanja tela su uhvaćeni u blizini stana u koji je policija prethodno upala, zbog prijave stanara da se od juče oseća miris tela u raspadanju.\nStan je bio prazan, a prema rečima istražitelja "izuzetno jak miris ukazuje na to da se u njemu možda zaista nalazio leš"\nForenzičari uzimaju sve tragove koji bi mogli da razjasne šta se dogodilo, a istražuje se i da li je smrt izazvana nasilno, preneo je N1.\nPotpredsednik Stranke slobode i pravde (SSP) Borko Stefanović izjavio je danas da je zamenik gradonačelnika Beograda Goran Vesić "pokušao da opravda brutalno prebijanje Beograđana od...


Vojvodina poklanja Srpskoj 3 multifunkcionalna sportska terena | Srpskainfo\nVojvodina poklanja Srpskoj 3 multifunkcionalna sportska terena\nPokrajinski sekretarijat Vojvodine podržaće razvoju školskog sporta Srpske kroz donacije tri multifunkcionalna sportska terena.\nRečeno je ovo na sastanku ministra porodice, omladine i sporta RS Sonje Davidović i pokrajinskog sekretara za sport i omladinu Vojvodine Vladimira Bateza.\nDogovorili smo se da nastavimo tradiciju jednog lijepog sportskog događaja, a riječ je o turniru prisajedinjenja, na kojem su prošle godine učestvovali kadeti iz Republike Srpske u košarci, odbojci i rukometu. I ove godine ćemo biti gosti u Vojvodini, dok će naredne godine Republika Srpska biti domaćin jednog ovako značajnog događaja koji okuplja više stotina djece – istakla je Davidovićeva.\nOna je dodala da je razgovarano i o projektima prekogranične saradnje, gdje bi naglasak bio stavljen na podsticanje saradnje mladih iz Republike Srpske i Vojvodine i apliciranja prema fondovima EU sa zajedničkim projektima. Davidovićeva se zahvalila na podršci pokrajinskom sekretaru Vladimiru Batezu i naglasila da je izuzetno važna podrška koju pruža razvoju školskog sporta u Republici Srpskoj.\nBatez je istakao da je školski sport jedan od prioriteta Strategije razvoja sporta u Republici Srpskoj i Vojvodini i da će pokrajinski sekretar pružiti direktnu podršku Republici Srpskoj u tom smislu.\n– Doniraćemo tri multifunkcionalna sportska terena Republici Srpskoj, a Ministarstvo porodice, omladine i sporta će odredite opštine kojima ćemo pokloniti ove terene – naglasio je Batez ocijenivši da je izgradnja sportske infrastrukture i razvoj školskog sporta izuzetno važan za djecu.


Malo smo „čačkali“: Zašto se Pasuljijada iz Temerina preselila na Čenej? | (Vesti - 02.09.2015) Novi Sad\n02.09.2015 u 14:34h\nMalo smo „čačkali“: Zašto se Pasuljijada iz Temerina preselila na Čenej?\nČuvena Temerinska pasuljijada „Bean fest“, ove godine biće održana na čenejskom Salašu 137, a razlog za to je, prema rečima organizatora, taj što je ova manifestacija „bukvalno proterana“ sa stare lokacije, zahvaljujući nerazumevanju, nedostatku podrške i „konstatnom opstruiranju“ od strane nekolicine pripadnika lokalnih vlasti i tamošnjeg JKP „Temerin“.\nKako za portal mojnovisad.com objašnjava Dragan Vukotić iz Ekocentra „Vodomar 05“, koji već 11. godinu zaredom organizuje ovu manifestaciju, iza izmeštanja događaja na Čenej stoji namera „uskog kruga ljudi“ iz Opštine i JKP „Temerin“ da festival, zarad uskog interesa, „preotmu“ od prvobitnog organizatora.\n- Već godinama unazad imamo problema sa JKP „Temerin“, koje nas opstruira na najrazličitije načine, uključujući i izmišljene troškove za struju, a ove godine je kulminiralo, budući da nam čak nisu odgovorili ni na jedan dopis koji smo im poslali, kako bismo dobili prostor za manifestaciju, koja se ranije održavala na temerinskom vašarištu. Stvar je potpuno jasna, i znaju je i ptice na grani, a reč je o tome da postoji interesna grupa od nekolicine ljudi iz Opštine i JKP „Temerin“, koja na sve moguće načine pokušava da nam, zarad lične koristi, manifestaciju preotme. Ove godine su uspeli da nas oteraju, jer nismo imali živaca da se sa njima preganjamo. Stoga smo odabrali najbližu adekvatnu lokaciju i odlučili da se smestimo na Salašu 137 na Čeneju, priča nam Vukotić.\nOn dodaje da je prethodnih godina Temerinsku pasuljijadu posećivalo između 5.000 i 10.000 ljudi, što je predstavljalo više nego bitan doprinos razvoju turizma u čitavoj opštini, ali i način da lokalno stanovništvo od manifestacije vidi i finansijsku korist.\n- To najbolje znaju ovdašnji mesari, pekari i ulični prodavci, koji su, zahvaljujući Pasuljijadi, mogli prilično lepo da zarade, kao i ljudi koji su posetiocima sa strane izdavali smeštaj, ne samo u Temerinu, već i u okolnim selima. Nažalost, od strane ljudi iz Opštine nismo prepoznati kao oni koji doprinose razvoju čitave sredine, uprkos činjenici da smo, kao festival, do sada dobili nekoliko uglednih nagrada. Naprotiv, odlučili su da nas, zbog očigledne finansijske računice, na svaki način opstruiraju i onemoguće nam da festival organizujemo u Temerinu, gde je i ponikao, kaže Vukotić, te dodaje da je ove godine u junu, pod pokroviteljstvom Opštine Temerin, organizovana manifestacija čiji je ceo koncept „bukvalno prepisan od Pasuljijade“, a epilog ovog „pozajmljivanja“, najavljuje Vukotić, biće rešen sudskim putem.\nNjegove tvrdnje, pak, u JKP „Temerin“, nisu želeli detaljnije da komentarišu.\n- To nije tačno, i samim tim nema potrebe da bilo šta komentarišem. Mogu da kažem samo da je nesporazum nastao između organizatora i lokalne samouprave, a mi nismo samostalno preduzeće, pa da možemo sami da donosimo odluke, rekao je za portal mojnovisad.com Jova Pavlov iz ovog temerinskog javno-komunalnog preduzeća, dodajući da je „istina zapravo obrnuta“ u odnosu na ono što govori Dragan Vukotić.\nNa pitanje da li to znači da je organizator „preoteo manifestaciju od Opštine koja nije organizator“, Pavlov nije umeo da nam odgovori.\nNešto opširniji odgovor dobili smo od Milovana Balabana iz Opštinske uprave Temerin.\n- U ovom momentu ne raspolažem svim relevantnim podacima, ali ono što znam jeste da je u početku tu manifestaciju organizovalo nekoliko privrednika, među kojima je bio i Ekocentar, a da je Ekocentar samostalno organizuje tek u poslednjih dve, tri godine. Onda su oni promenili termin održavanja, koji je uvek bio u junu, kako bi tada manifestaciju mogli da organizuju u Kamenici, što su i uradili, a da ovu temerinsku pomere za septembar. Mi smo, zbog toga, u junu organizovali Pasuljijadu, kako bismo zadržali tu manifestaciju, jer verujemo da je od značaja za opštinu. Dakle, može biti reči o uzurpaciji, ali sa druge strane, objasnio nam je Balaban.\nUprkos tome, Dragan Vukotić iz Ekocentra „Vodomar 05“ veruje da iza svega stoji političko-finansijska igra, čiji je cilj lična korist nekolicne ljudi bliskih vlasti. Inače, vlast u Temerinu sačinjava koalicija od nekoliko partija, na čijem čelu je Srpska napredna stranka.\n31.05.2015. - Urban bean fest: Kuvanje pasulja i ravničarske igre u Kameničkom parku\nPovezane teme bean fest čenej pasuljijada temerin\npre 1049 dana i 3 sata\nVukotić je preoteo organizaciju od Bokića (firma Alfa plast) i od jedne opštinske manifestacije napravio privatan biznis.


Rok za podnošenje zahteva za besplatnu rehabilitaciju penzionera u ovoj godini produžen do 20. marta\nNaslovna strana » Rok za podnošenje zahteva za besplatnu rehabilitaciju penzionera u ovoj godini produžen do 20. marta\nIz republičkog Fonda PIO saopšteno je da je rok za podnošenje zahteva za besplatnu rehabilitaciju penzionera u ovoj godini produžen do 20. marta.\nPravo na besplatnu rehabilitaciju u trajanju od 10 dana u zdravstveno-stacionarnim ustanovama i banjsko-klimatskim lečilištima tokom 2017. godine, imaju korisnici starosnih, invalidskih i porodičnih penzija koji imaju prebivalište na teritoriji Srbije i čija penzija iznosi do 23.799,00 dinara.\nOvo pravo imaju penzioneri iz kategorije zaposlenih, samostalnih delatnosti i poljoprivrednici koji osim penzije koja je niža od navedenog iznosa, nemaju druga lična primanja.\nPravo na korišćenje besplatne rehabilitacije imaju korisnici penzija koji to pravo nisu koristili u poslednjih pet godina, a u besplatnu rehabilitaciju uključeni su i troškovi prevoza u visini cene autobuske, odnosno vozne karte drugog razreda.\nFond će snositi troškove smeštaja i prevoza za pratioca deteta koje koristi porodičnu penziju po osnovu nesposobnosti za samostalan život i rad, kao i za pratioca slepog lica koje ostvari pravo na rehabilitaciju.\nPrijave se podnose organizacijama korisnika penzija, prema mestu prebivališta, a korisnici sa teritorije AP Kosovo i Metohija sa prebivalištem, odnosno boravištem van teritorije AP Kosovo i Metohija, prijave podnose najbližoj filijali Fonda prema mestu prebivališta, odnosno boravišta.\nOd ukupnih sredstava za društveni standard korisnika penzija (396,96 miliona dinara), a na osnovu visine izdvojenih sredstava za besplatnu rehabilitaciju, u jednoj od 25 srpskih banja, ove godine će boraviti oko 12.500 penzionera.


Novinar Zdravić najavio štrajk glađu\nIzvor: NUNS, 09.08.2019.\nNovinar lista Rasina pres Gvozden Zdravić najavio je da će ukoliko mu bude zabranjeno da izveštava sa sednice Skupštine opštine Aleksandrovac, započeti štrajk glađu ispred zgrade opštinske uprave. Prema njegovim rečima, već dugo od opštinske vlasti trpi fizičke i verbalne napade i ponižavanja.\nZdravić je uputio molbu Udruženju novinara Srbije, Nezavisnom udruženju novinara Srbije, predsedniku Srbije Aleksandru Vučiću i premijerki Ani Brnabić, šefu Delegacije Evropske unije u Srbiji, Kancelariji Saveta Evrope u Beogradu da mu pomognu da bez diskriminacije radi novinarski posao.\nZdravić koji je vlasnik i glavni i odgovorni urednik lokalnog lista Rasina pres navodi da ga vlast u Aleksandrovcu etiketira kao "nedostojnog" da prati sednice Skupštine, da "piše lažno", kao i da čini sve da ugasi njegove novine.\nNovinarska udruženja su više puta protestovala zato što su čelnici lokalne zabranjivali Zdraviću izveštavanje sa sednica lokalnog parlamenta.


Sutra Dan mobilnog resursnog centra u Tivtu - Radio Tivat\nSutra Dan mobilnog resursnog centra u Tivtu\nOtvoreni dan mobilnog resursnog centra u Tivtu prirediće se u sali C15 Opštine Tivat, sutra od 11 -13 sati. Cilj događaja je obezbjeđivanje što veće dostupnosti help desk usluga nacionalnog i lokalnih resursnih centara organizacijama civilnog društva u Tivtu.\n,,Otvoreni dani mobilnog resursnog centra u Tivtu“ predstavlja dodatnu priliku za tivatski NVO sektor da se informiše o mogućnostima podrške u okviru ovog projekta, kao i da dobije direktno usluge i podršku od predstavnika konzorcijuma Resursnog centra. Pored toga ovo će ujedno biti i prilika za diskusiju o potrebama i izazovima u razvoju civilnog društva u Opštini Tivat, kao i o mogućnostima umrežavanja i saradnje relevantnih aktera u cilju rješavanja problema u lokalnoj zajednici.”, najavila je u našem programu Patricija Pobrić, menadžerka Opštine Tivat.\n“Pozivamo predstavnike NVO sektora da dođu i informišu se o narednim projektima, o pisanju finansijskog i narativnog izvještaja na kraju godine i dr. Fokus nam je da NVO budu više upućene o njihovim pravima i obavezama, o tome kako da se prijave na projekte van opština. Jer ima mnogo gradova čije se NVO prijavljuju na značajne projekte, poput IPA projekta, i onda dovedu u grad mnogo više novca nego što se to može uraditi sa malim opštinskim projektima, tako da se na taj način može doprinjeti lokalnoj zajednici.”\nOvaj događaj se organizuje u okviru projekta ,,Resursni centar za organizacije civilnog društva-faza II“, koji realizuje Centar za razvoj nevladinih organizacija (CRNVO) u partnerstvu sa NVO Natura i Instutom za medije. Projekat finansira Evropska unija, posredstvom Delegacije Evropske unije u Crnoj Gori. Konzorcijum Resursnog centra, pored CRNVO-a, kao nacionalnog resursnog centra i NVO Nature, čine naši dugogodišnji partneri i lokalni resursni centri: NVO Nada, Bjelopoljski demokratski centar, NVO Novi Horizont i NVO Bonum.\nU tržne centre bez potvrde, publika na tribinama i unutar sportskih objekata\nUgostitelji Crne Gore: Diskriminisani smo po pitanju mjera, ali i vakcinacije


Fabrici u Kragujevcu o finansijskoj podršci lokalnim samoupravama - Ekonomija - Dnevni list Danas\nPočetna » Ekonomija » Fabrici u Kragujevcu o finansijskoj podršci lokalnim samoupravama\nFabrici u Kragujevcu o finansijskoj podršci lokalnim samoupravama\nŠef Delegacije Evropske unije (EU) u Srbiji Sem Fabrici boravi u Kragujevcu gde će uručiti odluke o finansiranju projekata koji će doprineti poboljšaviju poslovnog okruženja u 34 lokalne samouprave.\n0Piše: FoNet 14. novembra 2018. 10.21 Izmenjeno: 15.57\nUz finansijsku podršku (EU) preko pet miliona evra ove lokalne samouprave će realizovati projekte koji se odnose na izradu tehničke i planske dokumentacije, kao i projekte poslovne infrastrukture, što će doprineti stvaranju povoljnijeg poslovnog okruženja odnosno jačanju konkurentnosti na lokalnom nivou.\nTokom boravka u Kragujevcu, Fabrici će se sastati sa gradonačelnikom Kragujevca Radomirom Nikolićem i posetiti zgradu Legata akademika Nikole Koke Jankovića čija izgradnja je finansirana sredstvima grada Kragujevca i Evropske investicione banke.\nAktivnosti EU PRO, programa koji doprinosi ravnomernijem društveno-ekonomskom razvoju Srbije, Evropska unija podržava sa ukupno 25 miliona evra. Program ima za cilj da doprinese povećanju konkurentnosti mikro i malih preduzeća, poboljšanju poslovnog okruženja i unapređenju socijalne kohezije u 99 jedinica lokalne samouprave, u dva regiona – Šumadije i zapadne Srbije kao i Regionu južne i istočne Srbije.\nAktivnosti na terenu sprovodi Kancelarija Ujedinjenih nacija za projektne usluge (UNOPS), saopštila je Kancelarija za komunikacije UNOPS.\neu, lokalne samouprave, projekti, sem fabriciKragujevac


Pčelari DP "Dunav" proteklog vikenda posetili sajam "Tašmajdan 2012"\nNajveći deo vremena apatinski pčelari su proveli sa svojim kolegama iz Vinice u Makedoniji i njihovim predsednikom Marijančom Dončevim.\nVeće cene u Srbiji\nCene u Srbiji su u septembru bile veće 2,3 odsto nego u avgustu, dok je godišnja inflacija dostigla 10,3 odsto, saopštio je u petak Republički zavod za statistitku. Cene roba i usluga za ličnu potrošnju, kojima se meri infalcija, u septembru su za 9,6 odsto bile veće nego u decembru 2011.\nApatinka Nikolina Bojić nova Mis Srbije 2012.\nNa veličanstvenoj svečanosti izbora za mis Srbije za 2012.godinu za najlepšu devojku u Srbiji je proglašena Nikolina Bojić iz Apatina. Ovo je njeno drugo učešće u finalu izbora za najlepšu srpkinju.\nZbog poskupljenja će biti povećan broj siromašnih\nZbog poskupljenja hrane i režijskih troškova, koje se očekuje do kraja godine, jedan deo stanovništva biće pomeren ispod granice siromaštva, ocenio je Institut za tržišna istraživanja (IZIT).\nProizvodnja dovoljna a nastale nestašice\nU Srbiji je ove godine proizvedeno dovoljno ulja, šećera, mleka i mesa, tako da nema razloga za nestašicom tih životnih namirnica i one su veštački stvorene, ocenio je u nedelju savetnik u Privrednoj komori Srbije (PKS) Vojislav Stanković.\nU Apatinu tri saobraćajne nezgode sa lakše nastradalim licima\nU toku prethodne nedelje na području Policijske uprave u Somboru evidentirano je 13 saobraćajnih nezgoda, 10 sa nastradalim osobama i 3 sa materijalnom štetom. U saobraćajnim nezgodama 1 osoba je zadobila teške a 9 lake telesne povrede.\nOdržan Park dostojanstva\nU Somboru i Apatinu ove jeseni, u najlepšim delovima grada, biće obeležena mesta za „Park dostojanstva“ gde će se posaditi lukovice žutih narcisa i lala povodom obeležavanja Oktobra meseca brige o starim i bolesnim ljudima i meseca borbe protiv raka dojke i palijativne brige i terapije.\n<< Start < Prethodna 440 441 442 443 444 445 446 447 448 449 Sledeća > Kraj >>


Stručnjaci: SAD odgovaraju sukobi u Donbasu - 26.03.2015, Sputnik Srbija\nStručnjaci: SAD odgovaraju sukobi u Donbasu\nPripadnici ukrajinskih snaga bezbednosti su u toku proteklog dana i noći 41 put otvarali vatru po naseljenim mestima Donjecke Narodne Republike i tom prilikom... 26.03.2015, Sputnik Srbija\n20:30 26.03.2015 (Osveženo: 16:58 06.08.2021)\nPripadnici ukrajinskih snaga bezbednosti su u toku proteklog dana i noći 41 put otvarali vatru po naseljenim mestima Donjecke Narodne Republike i tom prilikom ranjena su dva ustanika, saopštilo je Ministarstvo odbrane DNR.\nRežim prekida vatre u Donbasu predviđen je Minskim sporazumom koji je stupio na snagu 15. februara. Ipak, strane su se više puta međusobno optuživale za kršenje primirja.\nSprovođenje Minskog sporazuma je već razmatrano u „normandijskom formatu“. Sastanak predstavnika Rusije, Francuske, Nemačke i Ukrajine na nivou političkih direktora održan je u Parizu.\nRusiju je na pregovorima predstavljao zamenik ministra inostranih poslova Grigorij Karasin, koji je po završetku diskusije istakao da su strane konstatovale da se čine nedovoljni napori za ostvarenje sporazuma iz Minska.\n„Moskva računa na to da će evropski partneri pronaći mogućnost i načine da utiču na ukrajinsko rukovodstvo kako Kijev ne bi izbegavao da izvrši ono što je potpisano u Minsku“, rekao je Karasin.\nPolitički analitičar Pavel Svjatenkov podseća da „Minsk-2“ podrazumeva dijalog s ustanicima i političku reformu, ali da zasad nema ni jednog, ni drugog.\n„Za političko regulisanje je potrebna, na primer, amnestija svih učesnika u borbenim dejstvima. Svaki građanski rat podrazumeva sveopštu amnestiju, inače će biti nezadovoljnih ljudi koji u perspektivi mogu uzeti oružje u ruke“, kaže Svjatenkov.\nPrema njegovim rečima, Kijev, međutim, to ne čini, na osnovu čega sledi da možda planira nova borbena dejstva.\n„Zapad, očigledno, ne želi da izvrši jači pritisak na ukrajinsko rukovodstvo. Za SAD će, u principu, biti dobra varijanta da u Ukrajini ponovo počne oružani sukob jer će im to omogućiti da nametnu Rusiji nove sankcije i da izazovu destabilizaciju EU, koja je ekonomski konkurent Vašingtona“, zaključuje Svjatenkov.\nZamenik ministra inostranih poslova Ruske Federacije Grigorij Karasin rekao je da su se Francuska i Nemačka složile sa stavom Rusije da Ukrajina treba da uzima u obzir mišljenje Donjecke i Luganske narodne republike.\nOvaj princip se, prema rečima rukovodioca „Političke stručne grupe“ Konstantina Kalačeva trenutno ne poštuje.\n„Ukrajinski stav ostaje isti – nema nikakvog direktnog dijaloga sa samoproglašenim republikama, nikakvog učestvovanja njihovih lidera u biračkom procesu. Očigledno je da bi narod, kad bi se u DNR i LNR organizovali izbori, čak i po ukrajinskim zakonima, izabrao iste ljude“, smatra Kolačev.\nPo rečima stručnjaka, Kijev ipak treba da bude zainteresovan za to da „udovolji“ EU, bar zbog toga što su Francuska i Nemačka obećale da će izdvojiti sredstva za obnavljanje infrastrukture u Donbasu.\nSama Ukrajina, kako kaže, nema sredstava za to, a neće ih ni imati u daljoj perspektivi.


Po nezvaničnim informacijama, u toku je akcija hapšenja Srba na sjeveru Kosova. Saznaje se da su pripadnici specijalne jedinice ROSU upali rano jutros u naselje Bošnjačka mahala i u zgradi “Beograđanka” uhapsili jednog pripadnika KPS-a srpske nacionlnosti.\nHapšenja su i u ostalim dijelovima sjevernog Kosova, a u Zubinom Potoku uhapšen je jedan policajac KPS-a, Srbin, prenosi N1.\nKako piše RTS, prema nezvaničnim informacijama iz kosovske policije, uhapšeno je pet osoba pod sumnjom da su umiješane u organizovani kriminal. Takođe, pored hapšenja uključenih u kriminal, uhapšeni su i osumnjičeni za umiješanost u ubistvo Olivera Ivanovića, kao i ubistvo kosovskog policajca Envera Zumberija 2011. godine, prenosi RTS.\nĐurić je naveo da su se čuli i pucnji i da postoje informacije o uhapšenima. Kako je dodao, situacija je dramatična, prenosi Al Jazzera Balkans.


Karić je slobodan nakon 10 godina! - Ozonpress :: internet portal\nTag: Karić, Slobodan\nBogoljub Karić, koji je punih 10 godina bio u bekstvu, sada je slobodan čovek i ne mora da strahuje od hapšenja, pošto je Viši sud u Beogradu obustavio postupak koji je vođen protiv njega zbog zloupotreba u vezi s „Mobtelom“, piše današnja štampa.\nFantomka 23/09/2016 u 06:41 Odgovorite\nPa sta je tu čudno, on je jedan od mnogobrojnih koalicionih partnera velikom nam vodje.\nNikola 23/09/2016 u 09:35 Odgovorite\nOvo je strašno kako se oni sprda ju sa nama i našim parama.Pa još će na kraju Srbija i oštetu da mu plati.\nAnonimni 23/09/2016 u 09:43 Odgovorite\nDa Rumuni nisu uradili ono što su uradili sada bi i Čaušesku bio slobodan čovek jer bi postupak protiv njega zastareo. A vi koji ste 5. oktobra išli u Beograd kao ovce na solilo sad uživajte u blagodetima petooktobarske revolucije i napravite raspored kad je ko na kontejneru.


Vi ste ovde: Overa / POREZI / PDV / PDV - mišljenja MIF / Povraćaj, refakcija i refundacija PDV / Kupac nema pravo pravo na refundaciju PDV po osnovu kupovine stana kada...\n„Kupac stana koji od 1. jula 2006. godine do dana overe ugovora o kupoprodaji na osnovu kojeg stiče stan ima (ili je imao) u svojini, odnosno susvojini stan na teritoriji Republike Srbije, nema pravo na refundaciju PDV po osnovu kupovine stana. S tim u vezi, kupac stana koji je 2004. godine nasleđivanjem stekao susvojinu na stanu na teritoriji Republike Srbije, a koji je predmetnu susvojinu imao i od 1. jula 2006. godine (bez obzira da li je još uvek ima u momentu zaključenja ugovora o kupoprodaji na osnovu kojeg stiče stan), nema pravo na refundaciju PDV po osnovu kupovine stana, s obzirom da u konkretnom slučaju nisu ispunjeni uslovi za ostvarivanje ovog prava.\nOdredbom člana 56a stav 1. Zakona o porezu na dodatu vrednost („Sl. glasnik RS“, br. 84/2004, 86/2004 – ispr., 61/2005, 61/2007, 93/2012 i 108/2013 – dalje: Zakon) propisano je, da pravo na refundaciju PDV za kupovinu prvog stana, na osnovu podnetog zahteva, ima fizičko lice – punoletni državljanin Republike, sa prebivalištem na teritoriji Republike, koji kupuje prvi stan (dalje: kupac prvog stana).\n2) da je ugovorena cena stana sa PDV u potpunosti isplaćena prodavcu uplatom na tekući račun prodavca.“\nMišljenje Ministarstva finansija br. 413-00-00028/2013-04 od 27.03.2014. godine\nMogućnost poreskog oslobođenja za uvoz medicinskog aparata po ugovoru o d... Kako se utvrđuje osnovica poreza na imovinu poreskom obvezniku koji vodi poslovne...


Turska i Katar postigli sporazum o upravi nad aerodromom u Kabulu | Kosova.info\nDom|Najnovije|Turska i Katar postigli sporazum o upravi nad aerodromom u Kabulu\nMeđunarodni aerodrom u Kabulu glavna je zračna veza Afganistana sa svijetom. Nakon ponovnog talibanskog osvajanja vlasti u Afganistanu u augustu prošle godine, Turska je saopćila da će biti otvorena da zajednički djeluje na aerodromu s Katarom, ali samo ako se ispune njeni sigurnosni zahtjevi.\nReuters je javio da su Ujedinjeni Arapski Emirati također obavili razgovore s talibanima o održavanju aerodroma operativnim.\nIzvori su izjavili novinarima u četvrtak da su se Ddoha i Ankara usuglasile oko sigurnosnog okvira za misiju na aerodromu, ali su dodali da se razgovori nastavljaju o drugim aspektima kao što je finansiranje.\nOčekuje se da će talibani održati sigurnost izvana, i kogod upravlja aerodromom, održat će je iznutra. Proces se nastavlja u konstruktivnom smjeru – izjavio jedan od izvora koji je tražio da ostane anoniman.\nDodao je da će delegacija turskih i katarskih zvaničnika održati razgovore o toj temi u Kabulu naredne sedmice.\nKatarska državna novinska agencija javila je da će talibanska vlada biti u Dohi naredne sedmice da “dovrši” rasprave s Turskom i Katarom oko rada i upravljanja nad aerodromom.\nAgencija dodaje u četvrtak da će delegacije iz Katara i Turske imati tokom dva dana intenzivne pregovore u Kabulu u ovoj sedmici oko kontrole nad aerodromom, prenosi Reuters.\nU Srbiji možda i četiri puta više zaraženih od službenog broja - stručnjaci\nMilion Francuza primilo prvu dozu prije novog zakona o restrikcijama za nevakcinisane


Begej Hat - Vuna 100%\nNajstarija tekstilna vlakna, pronađena na arheološkim lokalitetima širom sveta, su vunena vlakna. Čovečanstvo koristi vunu preko 25.000 godina, pa slobodno možemo reći da je tradicija korišćenja vune stara koliko i sama civilizacija. Zbog svojih izuzetnih performansi oduvek je korišćena za izradu kvalitetnih odevnih predmeta koji štite od nepovoljnih vremenskih uticaja. Razvojem trgovine vuna postaje jedna od najcenjenijih roba, a trgovci je vekovima plaćaju suvim zlatom. Vuna je i u istoriji i kroz mitologiju ostavila neizbrisiv trag. Mitološko Zlatno runo predstavlja najveću vrednost i simbol nagrade koja se zaslužuje nakon velikih herojskih dela.\nVuna je oduvek bila cenjena zbog svojih izuzetnih karakteristika jer štiti od hladnoće i vlage, dozvoljava telu da diše i prijatna je na dodir. Osim toga vuna blagotvorno deluje na naše telo svojim antialergijskim, antibakterijskim i antireumatskim svojstvima. Najnovija istraživanja pokazuju, da nas vuna štiti od štetnih elektromagnetnih zračenja iz okoline, kojima smo danas veoma izloženi. Vuna je prirodna, obnovljiva i biorazgradiva, pa možemo slobodno reći da je u tekstilnoj industriji kao materijal izbor broj jedan kada je u pitanju briga o ekologiji i zaštiti životne sredine.\nFilcanje vune kao način prerade potiče sa Tibeta, odnosno iz Srednje Azije i Dalekog Istoka, a u Evropu su je doneli Avari i Huni. Mekana i nežna vlakna vune tokom prerade prepliću se u čvrstu, homogenu i neraskidivu strukturu koju zovemo vuneni filc. Najsavršenija i najkomplikovanija tehnika je filcanje vune za šešire i to je početak priče o tradiciji evropske proizvodnje filcanih šešira, koja u Evropi doživljava procvat polovinom 19. veka. Početkom 20. veka šešir postaje neizostavni odevni predmet i modna ikona.\nŠešir je oduvek bio simbol moći, suvereniteta, znak superiornosti i socijalnog statusa. Filcane šešire su u istoriji nosili, ali i danas nose, istaknuti ljudi sa jakim ličnim identitetom i izraženim stavom.


Siemens opovrgao medijske spekulacije da je mogući spasilac kompanije Kuka - SMT\nHome » Posts » Siemens opovrgao medijske spekulacije da je mogući spasilac kompanije Kuka\n23 June 2016 | Automatika/Robotika, Biznis, Popularan\nKompanija Siemens uopšte nije zainteresovana da bude nosilac glavne uloge spasavanja nemačke robotske industrije Kuka, za koju je kineski proizvođač kućne elektronike, kompanija Midea dala ponudu za preuzimanje u iznosu od 4,5 milijardi evra.\n“Da smo imali interesa, delovali bismo shodno tome u momentu kada je to trebalo da bude urađeno ,” izjavio je predsednik Upravnog odbora Siemens AG, Joe Kaeser za nemačku TV stanicu n-TV, a prenosi agencije Reuters.\nPonuda za preuzimanje koju je dala MIdea izazvala je oštre debate na temu kineskih preuzimanja i kupovine evropskih kompanija. Tako je čak i ministar ekonomije Nemačke, Sigmar Gabriel, koji je pozvao da se uvedu ograničenja, odnosno oštrija ograničenja za sve ponude koje dolaze iz Kine.\nČitava situacija oko ponude za preuzimane, dovela je do toga da zvanični Berlin ozbiljno razmotri da li je tehnologija koju nudi Kuka, uopšte neophodna i bitna u procesu dalje digitalizacije nemačke industrije, izveštava agencija Reuters.


Energa 2017 – Komunalna energetika i privreda KS-a – UCDER\nNa Međunarodnom sajmu energetike “Energa” u okviru sesija Kantona Sarajevo bilo je govora o komunalnoj energetici i privredi tog kantona, zatim o problematici snabdijevanja toplotnom energijom, gasom i vodom, te o potencijalima obnovljivih izvora energije u KS-u.\nŠto se tiče vodosnabdijevanja, kako je kazao direktor KJKP ‘Vodovod i kanalizacija’ d.o.o. Sarajevo Nezir Hadžić, ključni problem u centralnom sistemu su stara vodovodna mreža, nedovoljno održavanje, nelegalni korisnici, nedovoljna pokrivenost mjernom opremom za monitoring i upravljanje sitemom, a kućne instalacije u objektima kolektivnog stanovanja su veoma stare.\nDodao je da je preduzeće zajedno s Vladom KS-a pokrenulo aktivnosti na dobijanju sredstava od EBRD-a za rekonstrukciju vodovodnog sistema. Iznos kredita je 25 miliona eura koji će se realizovati u tri tranše u tri godine.\nNihada Glamoč, generalna direktorica KJKP „Sarajevogasa“, kazala je da je u januaru ove godine bilo 55.778 kupaca prirodnog gasa. Po njenim riječima, u KS-u je više od 108.000 direktnih i indirektnih (preko Toplana) korisnika gasa što čini više od 50 posto ukupnog broja stambenih jedinica prema posljednjem popisu.\nGlamoč je među ostalim navela da su gubici u gasnoj mreži od 2000. godine svedeni na tehnički prihvatljivih tri posto što je evropski standard. Stalni trend opadanja gubitaka, kako je naglasila, imperativ je kvalitenog održavanja gasnog sistema.\nAdmir Džubur, generalni direktor KJKP Toplane, govoreći o najznačajnijim planiranim projektima ovog preduzeća izdvojio je izgradnju gasne kotlovne mreže Ali-pašin Most-1, projekt zamjene kotlova s onima novije generacije, zamjenu distributivne mreže, kao i zamjenu postojećih s pumpama koje imaju frekventnu regulaciju, razvoj postojećeg i proširenje SCADA sistema i dr.\nJedna od strateških orijentacija Toplana jeste povezivanje što je moguće više novih i starih objekata na postojeći sistem Toplana. Razvojni planovi i centralno grijanje, kako je naveo, često su u koliziji. Nove zgrade i objekti trebali bi biti priključeni na centralno grijanje, dodao je.\nKJKP „Rad“ je, po riječima direktora Selima Babića, u Program javnih investicija KS-a kandidovao četiri glavna infrastrukturna projekta.\nOni se odnose na unapređenje prikupljanja komunalnog otpada u KS-u, uspostvaljanje integriranog upravljanja otpadom kroz sistem selektivnog prikupljanja, unapređenje usluge deponovanja komunalnog otpada, te poboljšanje komunalne higijene javno-prometnih površina u KS-u.\nTags: Energa 2017energetikaprivreda\nSledeći članak Moore: Reformski put jedini put naprijed za BiH\nPrethodni članak Crnadak: Od presudnog je značaja poštivanje Dejtonskog sporazuma


U okviru operativne akcije „Duvan 14“ ne nekoliko pijaca u Sarajevu i Ističnom Sarajevu službenici UIO privremeno su oduzeli 148 kilograma rezanog duhana za motanje i pušenje, koji se nezakonito prodavao.\nU sklopu Operativne aktivnosti „Duvan 14“, službenici Grupe za suzbijanje krijumčarenja i prekršaja iz regionalnih centara UIO Sarajevo, Tuzla i Mostar, izvršili su kontrole na širem području grada Sarajeva, usmjerene na otkrivanje nepravilnosti vezanih za prometovanje duvana i duvanskih prerađevina.\nTom prilikom privremeno je oduzeto 26,5 kg rezanog duhana od tri fizička lica na Gradskoj pijaci Ilidža. Na Gradskoj pijaci Ciglane je kontrolisano 5 fizičkih lica i privremeno je oduzeto 48,5 kg. rezanog duhana. Asistenciju su pružali policijski službenicic PS Centar Sarajevo.\nNa Pijaci Stup u Sarajevu kontrolisana su 3 fizička lica i privremeno je oduzeto 58 kg rezanog duhana. Asistenciju su pružali policijski službenicic PS Ilidža.\nNa pijaci u Lukavici, Istočno Sarajevo, kntrolisana su 2 fizička lica, a privremeno je oduzeto 10 kg. rezanog duhana, dok je na Gradskoj pijaci Otoka u Sarajevu, kontrolisano jedno fizičko lica i privremeno je oduzeto 5 kg rezanog duhana. Asistenciju su pružali policijski službenicic PS Novi Grad Sarajevo.\nPrilikom provođenja Operativne aktivnosti „Duvan 14“ ukupno je kontrolisano 14 fizičkih lica od kojih je privremeno odueto 148 kg rezanog duhana koji je stavljen u promet bez ikakve dokumentacije i koji nije bio obilježen akciznim markicama BiH. Protiv lica koja su na nezakonit način stavila u promet predmetne duhanske proizvode nadležnom Sudu, shodno Zakonu o akcizama u BiH, podnijeti su zahtjevi za pokretanje prekršajnih postupaka.\nU autobusu koji se saobraćao na relaciji Herceg Novi – Pale, na graničnom prijelazu Hum, službenici UIO iz Grupe za suzbijanje krijumčarenja i prekršaja Regionalnog centra Sarajevo, pronašli su robu stranog porijekla u količuni od 1.080 kutija marke „B&B“, koje nisu bile obilježene akciznim markicama BiH, a roba nije bila prijavljena carinskim organima prilikom ulaska na carinsko područje BIH.


Podrži RTV pred četvrti protest: Da li je kontramiting "Stop anarhiji" plaćen iz budžeta svih građana?! - Novi Sad\nPodrži RTV pred četvrti protest: Da li je kontramiting "Stop anarhiji" plaćen iz budžeta svih građana?!\n13:06:00 26.06.2016, Komentara: 0\nNovi Sad - Četvrti po redu protest inicijative Podrži RTV biće organizovan sutra od 19 sati ispred zgrade Radio-televizije Vojvodine, u Ulici Maksima Gorkog.\nfoto: Facebook / Podrži RTV\nOrganizatori najavljuju šetnju do Gradske kuće, putanjom Maksima Gorkog - Žarka Zrenjanina - Modene - Trg slobode, gde će biti zatražena odgovornost za to što je kontramiting "Stop anarhiji" praktično organizovan u kabinetu gradonačelnika Novog Sada Miloša Vučevića.\nPodsetimo, u javnost su dospeli mejlovi poslati sa adrese gradonačelnikove savetnice za medije Nade Kobac, u kome su navedena tačna uputstva i organizacioni detalju za kontramiting, zbog čega će članovi inicijatve Podrži RTV zahtevati odgovor na pitanje da li je to "spontano okupljanje", kako tvrde naprednjaci, plaćeno iz budžeta svih građana.\nU međuvremenu, počelo je i skidanje kvalitetnih analitičkih emisija poput "Radara", sa programa Radio-televizije Vojvodine, pod izgovorom da kreće letnja šema.\nInače, prvi protest Podrži RTV održan je nakon nenajavljnih smena 14 urednika i novinara RTV, a inicijativa je između ostalog zatražila ostavke svih članova Upravnog odbora RTV i poništavanje svih odluka koje su doneli, a koje su dovele do niza neobrazloženih smena.


Vila Milina Holidays, Pilion, Grčka, Leto 2020 | Supernova Travel\nGrčka apartmani > Pilion > Milina\nLokacija: Milina, Pilion, Grčka: GPS KOORDINATE: 39°09'33.4"N 23°12'48.4"E\nVila Milina Holidays je locirana na oko kilometar i po od mesta Milina, i na oko 400 metara od plaže. Mediteranski ambijent u kome se nalazi vila Milina Holidays jeste nešto što fotografije mogu da dočaraju ali ipak samo delimično. Vrt koji vilu okružuje, uzvišenje na kome se nalazi, bazen koji je na raspolaganju gostima, pogled koji puca na sve strane samo su neke od stvari koje prosto traže da ih neposredno upoznate. Sama vila Milina Holidays raspolaže garsonjerama za smestaj dve ili tri osobe, opremljenim i modernim, sa odvojenim kuhinjskim od spavaćeg dela, a svaka ima i prostranu terasu sa pogledom na more.\nSadržaj vile: otvoreni bazen, parking, suncobrani i ležaljke pored bazena, WI-FI internet\nSadržај garsonjere: čajna kuhinja sa posudjem i priborom, frižider, garnitura za sedenje na terasi, klima uredjaj, kupatilo sa toaletom, LCD TV, terasa\nGrčka apartmani, Pilion